
Dedic această carte oamenilor îndureraţi dar plini de nădejde. 


„„„ căci nu doar învățând sau vorbind, ci chiar prin simpla sa prezenţă era în stare 
să sădească toată învăţătura virtuţii în sufletele celor ce îl vedeau 


(loan Gură de Aur „Cuvânt de laudă la Sfântul Meletie, Arhiepiscopul Antiohiei”, 
1,P.G.B.37,28). 


Index. 
[NU ENA EN tea oa Pa dt 0 odă a 50 aa a au aţa act atu cat 3 
|; La sfârşitul veacului NOS ie io iata aaa a aa aa aaa aaa aa sana lia a oaia 5 
II. În lume Evanghelos Bairaktaris „cerşetorul” lui Hristos.........e eee eee 11 
III. Darurile bătrânului Porfirie ......... ae 19 


a. Dragesta neţărniuinit ăia o ooa aoaoieoaoasnezaaoaanezoedesneziaaeobezoabas bezea abezoadaoneliiasăsbeziaata 19 


b. Desăvârşită smerenie, ascultare şi asceză necontenită ..............ceeeeeeee e eeeeeee 20 


c. Priveghere şi rugăciune neîncetată .............cee eee eee eeeeaeeee 21 
d. Discernământ, străvedere şi înaintevedere.................eeee eee eeeeeeeee 29 
e: Darul Lara CUI Lesser ar Da poet cant Ada oa el aa d d ta d d oa fe d Pal 42 
f. Darul „înţelegerii” limbilor străine... eee eeeeeaeeee 50 
IV. Bătrânul Porfirie, Părinte duhovnicesc şi pedagog ...............ccce eee 53 
3. nereol tiu e Di el-o-distanţă! sua ea e nai it ză la ia a a a 71 


Introducere 


Cercetătorul evoluţiei duhovniceşti a elenismului ortodox se opreşte cu evlavie 
înaintea chipurilor pustniceşti ale unor părinți duhovniceşti trăitori în vremea 
noastră. Fără să greşească i-ar putea socoti sihaştri contemporani sau ultimii 
descendenţi ai renașterii filocalice în ţara noastră. 


Aceşti părinţi, înzestrați cu darul povăţuirii duhovniceşti, au adoptat morala asce- 
tică şi cugetarea isihastă a părinţilor filocalici, continuându-și lucrarea pedagogică 
şi călăuzitoare până în zilele noastre. Toţi aceştia au devenit părinţi duhovniceşti 
contemporani ai tinerilor şi sfătuitorii familiilor din Grecia de astăzi, continuând 
astfel tradiţia ortodoxă a paternităţii duhovniceşti. 


Amintirea sfintelor lor vieţi va lucra veşnic în conştiinţa noastră, în chip mân- 
gâietor şi tămăduitor. Veşnic vom păstra vii în amintire chipurile unor Bătrâni 
precum Amfilohie Makris, Filotei Zervakos, Paisie Aghioritul, Sofronie din Essex, 
Epifanie Theodoropoulos, lacov Tsalikis şi Porfirie Bairaktaris. Cuvântul lor de 
învăţătură va rămâne viu în conştiinţa noastră, ca un testament pedagogic, dar şi ca 
un îndrumar de viaţă. 


În această carte vom înfățișa personalitatea luminoasă a cuviosului bătrân Baira- 
ktaris, părinte duhovnicesc plin de discernământ, un părinte al iubirii, al smereniei 
şi al ascultării. În mod deosebit părintele l-a iubit pe cei care, în luptele pe care le 
duc, rămân de obicei „nemângâiaţi”, pe oameni îndureraţi şi mâhniţi şi, mai ales, 
pe părinţii care îşi duc crucea, păşind în viaţă cu duhul bărbătesc al răbdării şi al 
aşteptării, călăuziţi fiind de un sentiment interior „de milosârdie”. 


Bătrânul Porfirie a fost părintele duhovnicesc al tinerilor şi sfătuitorul familiilor 
într-o vreme care, aşa cum vom vedea, excelează, conform specialiştilor, prin 
caracterul său antipedagogic şi patologic. Părintele Porfirie a fost un om ce a trăit 
în spațiul minunii, exprimându-se prin „nebunia întru Hristos”. 


Prin această lucrare a noastră nu încercăm să adăugăm prisoselnice podoabe sfintei 
personalităţi a cuviosului bătrân. De altminteri, cele ce grăiesc prin ele însele nu au 
trebuință de dovezi. Valoarea sfinţeniei este ca valoarea unei bancnote, înscrisă 
chiar pe faţa hârtiei. 


Dimpotrivă, prin această carte încercăm doar să aducem în suflete o smerită stare 
de slavoslovie a lui Dumnezeu şi de rugăciune. 


Povestind întâmplări din sfânta viaţă a bătrânului Porfirie, aruncăm o lumină asu- 
pra sufletului său iubitor şi drăgăstos şi înfățişăm bunăvoința sa părintească, pentru 
a încerca şi noi la rându-ne să urmăm, plini de râvnă, învăţătura cea plină de iubire 


pentru Dumnezeu. 
Gh. S.K. 


Atena, 15 august 1996, 
Adormirea Prea Sfintei Născătoare de Dumnezeu 





I. La sfârşitul veacului nostru 


Făcutu-mi-s-au lacrimile mele 

pâinea ziua şi noaptea... 

Pentru ce umblu mâhnit... 

Pentru ce eşti mâhnit, suflete al meu...? 
(Psalmul 41) 


Călători ai vieţii acesteia, „mergem întristaţi, cu chip întunecat” prin pustiul sterp 
al veacului nostru. Rătăcim într-o lume a întunericului şi a decăderii. Bântuim prin 
valea plângerii de fiecare zi, „prin umbra morţii”, „în pământ pustiu şi deşert şi 
sterp...” (Psalmul 22, 41). 


Dar „cel ce umblă în întuneric nu ştie pe unde merge” (loan 12, 35). Este un om 
care a renunţat la firea sa cea duhovnicească, fiind „cel întunecat la cuget” (Efeseni 
4, 18). 


Noi, oamenii lipsiţi de orientare duhovnicească, trăitori în întunericul neştiinţei, 
să ne deschidem sufletele spre a primi cuvântul călăuzitor şi milostiv al 
Părintelui Porfirie: „Iubiţi-L pe Hristos... Hristos este totul, este izvorul vieţii. 
Toate cele frumoase sălăşluiesc în Hristos. lar departe de Hristos, tristeţea, 
melancolia, mânia, Supărarea, amintirea rănilor ce le-am primit în viaţă, a 
greutăților şi a ceasurilor de agonie”. 


Să încercăm aşadar cu gândul să trecem într-o lume cu adevărat duhovnicească, 
departe de moleşeala noastră zilnică, departe de viaţa prozaică şi de „ceasurile fără 
vis”. Să păşim în altă lume în care, printre amintiri sfinte şi trăiri intense, să 
încercăm a ne apropia de cuviosul chip al Bătrânului Porfirie, pentru a-i înţelege 
cuvântul de învăţătură. 


Trăim într-o epocă ce este caracterizată de intense tendințe psihopatologice şi 
psihopatogene, ce-l conduc pe omul modern la negarea de sine. Epoca noastră este 
acea perioadă din istoria civilizației umane caracterizată de mari antiteze şi 
contradicții. Este epoca în care omul a trăit cele mai tragice momente ale existenţei 
sale. Marile schimbări sociale şi culturale din această perioadă creează omului 
modern insolvabile probleme de adaptare la noile condiţii de viaţă ce-i apar în ele. 
Educatorul epocii noastre a devenit o prezenţă alienantă şi patologică. Societatea 
zilelor noastre este, prin excelenţă, antipedagogică. Prin mecanisme şi metode 
speciale „de marketing” creează şi promovează o viziune specifică asupra lumii şi 
o reprezentare nesănătoasă a omului, care deformează adevărul despre viaţă, despre 


om, despre lume şi despre Dumnezeu. Astfel, mai ales tinerii văd adevărul „ca prin 
oglindă, în ghicitură” (| Corinteni 13, 12), creând o cosmologie şi o antropologie 
aparte, denaturată. Prin urmare, răspunsurile pe care le dă marilor sale probleme 
existenţiale, sunt imperfecte şi greşite, ducându-l în direcţii obscure şi nesigure. 


Societatea epocii noastre a divinizat maşina, robindu-se acesteia. După cum 
observa „S-au înmulțit maşinile, s-a înmulțit şi 
risipirea; omul l-au transformat în maşină, iar acum maşinile şi fierul poruncesc 
omului; din această pricină până şi inimile oamenilor au devenit de fier”. 





Societatea noastră a divinizat chiar şi ştiinţa şi gândirea rațională. A devenit o 
societate a consumului, a concurenței şi totodată o societate a uniformizării, a 
înstrăinării şi a neliniştii. Această societate, cu profilul său „duhovnicesc” bolnav, 
îl educă negativ pe omul modern, îndrumându-l spre „calea cea lată care duce la 
pieire” (Matei 7,13). Prin mesajele şi îndemnurile sale, se adresează mai ales 
nevoilor instinctive ale tinerilor. Incită regiuni ale psihismului lipsite de rațiune, 
promovează modele de viaţă alienate, propune idei. Totodată le creează nevoi 
secundare imaginare, le cultivă şi le întreţine tendinţele narcisiste, transformându-i 
în „animale consumatoare”, îndreptate doar spre exterior şi hpsite de orice 
rezistență morală interioară. 


Astfel omul se află pierdut în zarva vieţii acestei epoci, cu conştiinţa împovărată de 
zădărnicia drumului său fundamental, de evoluţie duhovnicească. În încercarea sa 
de a-şi acoperi golurile existenţiale, alunecă lesne pe diferite căi ce-l conduc în 
prăpastia a nenumărate erezii, spre false religii contemporane, mai ales de sorginte 
asiatică, spre mişcări anticreştine şi curente internaționale, spre grupuri 
parapsihologice de esoterism, care promit „soluția unică”, însă acolo omul 
întâlneşte doar confuzie şi deznădejde. 


În această epocă tragică, marcată de tendinţa înstrăinării, în această epocă a 
criminalităţii crescânde, a neliniştii, a însingurării, a introvertirii, în această 
perioadă de confuzie a ideilor, de zădărnicire a aşteptărilor omeneşti şi de înjosire a 
valorii umane, există o singură orientare corectă: întoarcerea spre Hristos, Care 
este totul, Care este Lumina şi Viaţa lumii. 


Aşadar, în această epocă a noastră, pentru a izbândi mântuitoarea întoarcere spre 
Lumina vieţii, Dumnezeu Cel iubitor de oameni a intervenit şi a acţionat 
echilibrând, tămăduind, educând şi chemând, prin intermediul prezenţei sfinților 
contemporani nouă. 


Prezenţa Sfinţilor în lumea de astăzi exprimă iconomia dumnezeiască, dăruindu- 

ne nouă, păcătoşilor, nădejdea mântuirii, a învierii şi a tămăduirii duhovniceşti. 

Sfinţii — cei din vechime, dar şi sfinţii zilelor noastre — sunt părinţi duhovniceşti 
39; 


»îndumnezeiţi ”; sunt şi ei „lumina lumii”, ce luminează şi Sfinţeşte lumea (Matei 
5, 14-16). Ei sunt pedagogii, sfătuitorii oamenilor pe care îi îndreaptă spre adevăr. 


Conform învăţăturii Sfântului Simeon Noul Teolog, sfântul este părintele 
duhovnicesc al credincioşilor, este prezenţa vie a lui Hristos, este omul 
desăvârşit, cel renăscut întru Hristos; este, în fine, vatra luminii celei 
dumnezeieşti şi prototipul vieţii duhovniceşti. Sfântul reprezintă prezenţa lui 
Hristos în lumea păcatului: "iar unde s-a înmulţit păcatul, a prisosit harul” 
(Romani 5,20). 


Dacă n-ar mai fi sfinţi în lumea noastră, lume a morţii şi a deznădejdii, atunci ar 
dispărea şi „fericita nădejde” (Tit 2, 13) din viaţa noastră. Sfinții sunt sarea ce fac 
viaţa să dăinuie (Matei 5,13). 


Elementul fundamental ce lipseşte din viaţa omului modern şi pe care acesta îl tot 
caută, este sfinţenia. În zilele noastre, pentru a putea supravieţui biologic şi social, 
dar mai ales duhovniceşte, omul are nevoie de sfinţenie. lar sfinții de astăzi sunt 
aceia care întrupează sfinţenia pe care o răsfrâng şi asupra celorlalți. Trebuie să 
înţelegem că sfinţii trăiesc şi în zilele noastre, că sunt alături de noi, că păşesc şi 
lucrează lângă noi. Prezenţa lor discretă ne transmite un mesaj supralumesc. 
Trebuie să înţelegem că sfințenia nu este o stare îndepărtată şi de neatins. 
Sfinţenia, după cum ne învaţă Sfântul loan, cel care a scris „Scara”, descriind 
duhul monahismului Sinaitic, este un urcuş pe scara vieții duhovniceşti. Acest 
urcuş pe treptele virtuţii şi ale unei vieți sfinte, omul îl poate săvârşi doar după o 
luptă duhovnicească de-o viaţă, prin asceză, prin practică continuă, prin rugăciune, 
smerenie şi discernământ. 


Bătrânul Porfirie, asemenea multor alți Bătrâni cunoscuţi din zilele noastre şi 
multor chipuri cuvioase neştiute care nu se arată lumii, ne încredințează prin 
vieţuirea lui că sfinţenia mai există încă în epoca noastră. Noi însă trebuie să 
transcendem limitele priceperii omeneşti, pentru a putea astfel să înţelegem măreția 
coexistenţei sfințeniei cu păcătoşenia în aceeaşi lume şi în aceeaşi societate. Este 
foarte anevoie, de nu chiar cu neputinţă, să pricepem noi, oamenii stăpâniți de 
rațiune ai epocii noastre, oamenii a căror conştiinţă este sufocată de sentimentul 
realităţii prozaice, că sfinţenia se află lângă noi, că este o experienţă a imediatului, 
că nu este o stare duhovnicească din trecut, îndepărtată de cele pământeşti. Este 


aproape cu neputinţă ca raţiunea noastră limitată să ne îngăduie a crede că suntem 
„împreună-cetăţeni cu sfinţii şi casnici ai lui Dumnezeu” (Efes.2, 19). 


În zilele noastre se remarcă faptul că interesul tinerilor mai ales se îndreaptă spre 
personalitățile luminoase ale sfinților Bătrâni. De asemenea se constată faptul că în 
fiecare zi apar tot mai multe cărţi noi ce au drept subiect viaţa şi învăţăturile 
acestor chipuri cuvioase. Să ne rugăm ca această tendință să vădească o căutare 
conştientă din partea oamenilor, a acelor tipare sfinte de viaţă, şi totodată să 
exprime o renaştere duhovnicească. 


Prezenţa în această lume a sfinţilor contemporani nu constituie doar o promovare 
vie a tiparelor unei vieţi sfinte, ci ne este totodată un sprijin puternic şi mângâiere. 
Este lumina, mângâierea şi chemarea vieţii, pentru anumite categorii de oameni: 
pentru singuratici, pentru neputincioşii vieţii, pentru suferinzii de boli incurabile, 
pentru paralitici şi pentru cei ce zac, pentru părinţi şi mai ales, pentru maicile ce 
duc, fără a se plânge, crucea invalidităţii sau a unor boli cronice ale copiilor lor, 
pentru tineri şi pentru familiile lor care pier încet-încet prinşi în capcana drogurilor. 
Pentru toţi aceşti oameni necăjiţi şi pentru mulţi alţii, care în nesfârşita singurătate 
a ceasurilor din noapte, trăiesc mai intens stăpânirea decăderii, a durerii şi a morţii, 
în fiinţa lor biologică şi sufletească, pentru toţi aceştia, aşa cum vom vedea mai 
departe, Sfinţii Părinţi au fost şi vor fi mereu „nădejdea vie” (Petru 1, 3), singura 
capabilă să-i izbăvească din deznădejde şi să îi renască duhovniceşte. 


Cu toate acestea, criteriile axiologice pervertite ale societăţii noastre, în loc să 
promoveze modele desăvârşite şi o temelie a vieţii, aşa cum am spus, se preocupă 
de o altă categorie de oameni. De obicei evidențiază şi promovează virtuțile 
inexistente ale celor tari, ce ţin de puterea lumească, ale „înţelepţilor” în lume, ale 
magnaţilor, ale starurilor de pe firmamentul artistic, ale sportivilor, în general, ale 
oamenilor puternici şi strălucitori. Sfinţii însă, sunt cu totul şi cu totul diferiți! Din 
această pricină mulți îi ignoră, adesea îi batjocoresc sau îi urăsc, „pentru că nu sunt 
din lume” (loan 17, 14). Sfinţii sunt smeriţi, nevăzuţi în lume, sunt umiliţii şi 
neînsemnaţii lumii. Totodată sfinţii reprezintă transcendentul, catafaza şi 
măreţia lumii. „Ci Dumnezeu Și-a ales pe cele nebune ale lumii, ca să ruşineze 
pe cei înţelepţi. Dumnezeu Şi-a ales pe cele slabe ale lumii, ca să ruşineze pe cale 
tari. Dumnezeu Și-a ales pe cele de neam jos ale lumii, pe cele nebăgate în 
Seamă, ca să strice pe cele ce sunt” (1 Corinteni 1, 27-28). 


Aşa cum ne învaţă Clement Alexandrinul, adevărații înţelepţi sunt cei smeriți, 
cei socotiți de lume „prunci“, pe când înţelepţii acestei lumi sunt Stăpâniţi de 
Semeţie şi de mândrie: „cei ce se socotesc pe sine a fi înţelepţi se umplu de 


trufie... de aceea cele ascunse înţelepţilor şi ştiutorilor acestui veac, s-au 
descoperit pruncilor”. 


Părintele Porfirie era cu adevărat un om simplu. Era slab trupeşte şi bolnăvicios. 
Era un om umil în privinţa originii sale, fiind totodată „un prunc” şi un om 
smerit” în lume. Era un om ce se ferea să iasă în faţă. Aşa cum însuşi 
povesteşte, mic fiind — adolescent, poate — a călătorit cu corabia spre Sfântul 
Munte. Cea mai mare parte a călătoriei şi-a petrecut-o pe punte, privind nesfârşita 
mare albastră şi pescăruşii ce se scufundau în valuri pentru ca, mai apoi, să se 
piardă în depărtare. În jurul lui, pe punte, călătorii mâncau aşezaţi în grupuri şi 
stăteau de vorbă. Era ceasul prânzului. La un moment dat, o doamnă de lângă el s-a 
oprit din mâncat, l-a privit cu milă pe bietul țărănuş îmbrăcat în haine şifonate ce 
stătea pe copastia corabiei, şi apoi a spus: „lată un cerşetor. Sărmanul de el... Să-i 
dăm ceva de mâncare”. Mâncau peştişori prăjiţi. De atunci Părintele Porfirie îşi 
aducea aminte mereu cu mare emoție acea clipă însemnată din viaţa sa, spunând: 
„M-au luat drept cerşetor. Mi-au spus cerşetor! Într-adevăr sunt cerşetor, un 
cerşetor de-al lui Hristos ”|. Însă tocmai acestui om umil şi neînsemnat Dumnezeu 
i-a descoperit unicele şi cele mai înalte adevăruri, „căci aşa a fost bunăvoirea 
înaintea Sa” (Matei 11, 26). Dumnezeu 1-a dat Părintelui Porfirie harul înălțării 
spre alte lumi duhovniceşti, dincolo de stricăciunea şi de zădărnicia celor lumești, 
acolo unde, aşa cum el însuşi spunea într-o convorbire înregistrată, trăia stări ca 
acelea de pe Tabor, văzând „cele ce ochiul n-a văzut şi urechea nu a auzit, şi la 
inima omului nu S-au Suit, pe acestea le-a gătit Dumnezeu celor ce-L iubesc pe 
EI” (1 Corinteni 2, 9). 


Părintele Porfirie (1906-1991) este una dintre cale mai marcante personalităţi 
duhovniceşti ale secolului nostru. Arareori prezenţe ca a sa apar în Spaţiul 
teologiei, al Bisericii şi al societăţii, în general. Aşa cum vom vedea mai departe, 
personalitatea sa este împodobită de nenumărate harisme. Asemenea cazuri de 
oameni harismatici sunt rare în multiseculara istorie a Sfinţilor Bisericii, 
Cuviosul Bătrân Porfirie era o personalitate sfântă ce a trăit mereu în spaţiul 
minunii, unde se află şi acum. 


Aşa cum remarcă USII (1924-1993), o artă figură a zilelor 
noastre, în însemnata Sa carte „Părinţi Aghioriţi şi întâmplări aghiorite”, 
;; Părinţii din vremea aceea aveau multă credinţă şi simplitate. Cei mai mulți 
erau puţin ştiutori de carte dar, datorită faptului că aveau smerenie şi duh 
neînfricat, erau mereu luminaţi de Dumnezeu. În vremea noastră însă, deşi 
cunoaşterea s-a dezvoltat, din păcate raţiunea a clătinat din temelii credinţa 
oamenilor, umplând sufletele de întrebări şi de îndoieli. Prin urmare, suntem 


lipsiți de minuni, fiindcă minunea trebuie trăită şi nu explicată pe cale 
rațională”. 


Aşadar, spaţiul în care a vieţuit şi s-a exprimat Bătrânul Porfirie, este acela al 
minunii, al ascezei şi al rugăciunii minţii. Este un spaţiu duhovnicesc transcendent, 
aproape inaccesibil cugetului şi rațiunii. Acest spaţiu ţine de categoria „supra- 
raționalului” şi, pentru mulți dintre noi, care suntem stăpâniți de duhul 
contemporan al raționalismului, al ştiinţei şi al tehnocraţiei, ţine de categoria 
„absurdului”, a nebuniei sau, cel puţin, „a prunciei” (| Corinteni 1, 18 şi 21). Mă 
tem aşadar, că nu suntem în stare să înţelegem această sfântă personalitate, doar cu 
ajutorul mijloacelor de exprimare şi al gândirii raţionaliste. Cu toate acestea, vom 
cuteza să prezentăm şi pe alocuri să comentăm şi să analizăm „pedagogia” 
Bătrânului Porfirie, chiar cu riscul de a împuţina cumva seva duhovnicească a 
învăţăturii şi a poveţelor sale. Cuviosul Bătrân a formulat o însemnată teorie 
pedagogică ce se referă mai ales la chestiuni vizând povăţuirea tinerilor, 
păstorirea părinţilor şi pedagogia familiei. Cred că această teorie constituie 
esenţa experienţei sale de preot ce a spovedit, a sfătuit şi a îndrumat atâţia 
oameni. În primul rând această teorie se bazează pe capacitatea sa de înţelegere 
a sufletelor, capacitate luminată de Dumnezeu. 


Pentru a înţelege însă mai deplin teoriile psihopedagogice şi duhovniceşti ale 
sfântului Bătrân, ne vom referi pe scurt la câteva momente importante din viaţa sa 
şi vom prezenta câteva caracteristici ale personalităţii sale, din care putem cunoaşte 
profunzimea culturii sale duhovniceşti. 


II. În lume Evanghelos Bairaktaris „cerşetorul” lui Hristos 


.„„înainte de a fi zămislit în pântece, te-am cunoscut, şi înainte de a ieşi din 
pântece, te-am sfinţit. (eremia 1,5). 


„„„cei ce au păzit cu sfinţenie cele sfinte se vor sfinţi. (Înţelepciunea lui Solomon 
6,10). 


Părintele Porfirie, în lume Evanghelos Bairaktaris, se trăgea din Evvia. S-a născut 
în anul 1906, în satul Sfântul loan din Karystia, din părinți săraci. De la vârsta de 
zece ani a fost nevoit să lucreze la o băcănie din Piure. Pe când avea doisprezece- 
paisprezece ani, a citit cu mare atenţie viaţa Sfântului loan Kalivitul şi, fiind atras 
de învăţăturile sale, a încercat să le urmeze în viaţă. Astfel s-a încredinţat iubirii lui 
Hristos şi, părăsindu-şi pe ascuns satul, s-a dus în Kafsokalivia la Sfântul Munte, 
pentru a-şi pune în aplicare înaltele idealuri. 


Legat de acest moment, notează următoarele în „testamentul duhovnicesc”: „De 
mic copil mă aflat tot în păcate. Când m-a trimis mama să păzesc vitele la munte, 
căci tatăl meu, fiind săraci, plecase în America, să lucreze la canalul Panama 
pentru noi, copiii săi, pe când păşteam vitele, citeam silabisit viaţa Sfântului loan 
Kalivitul. Şi l-am îndrăgit foarte mult pe Sfântul loan şi mă rugam îndelung, ca un 
copil ce eram de doisprezece-cincisprezece ani, cred, nu-mi mai amintesc bine. Şi, 
vrând să-l imit, cu foarte multă luptă am plecat de la părinţii mei pe ascuns şi am 
ajuns la Kajfsokalivia în Sfântul Munte şi am intrat în ascultare la doi Bătrâni ce 
erau fraţi buni, Pantelimon şi loanichie. S-a întâmplat să fie foarte evlavioşi şi 
plini de virtuţi, aşa că i-am îndrăgit foarte şi, de aceea, cu rugăciunile lor, făceam 
deplină ascultare. Acest lucru m-a ajutat foarte mult şi simțeam o mare iubire şi 
pentru Dumnezeu ”. 


Foarte devreme Harul cel dumnezeiesc a început să împodobească această figură 
adolescentină, aprinsă de dragostea pentru Hristos, dăruind-o cu harisme înalte şi 
cu cele mai alese calități duhovniceşti. Dumnezeu deschisese un drum luminos 
înaintea acestui smerit şi neînsemnat tânăr, pe care îl hărăzise a deveni unul dintre 
cei mai mari părinți duhovniceşti ai secolului nostru. Astfel, în anul 1923, pe când 
avea 17 ani, într-o Duminică după Sfânta Liturghie, îndată după ce se 
împărtăşise, pe când se plimba prin pădure plin de bucurie, a simţit cum se 
revărsa în el Harul Dumnezeiesc. O lume nouă i se deschidea înainte. În ziua 
aceea Dumnezeu i-a dăruit darul străvederii. Este vorba de o harismă despre care 
vom vorbi mai pe larg în continuare. Acest dar l-a folosit cât a trăit, cu înţelepciune 
şi cu frică de Dumnezeu, aşa cum vedem din toată învăţătura sa. 


Când, odată, discutând cu unul dintre fiii săi duhovniceşti (18.06.1986), a fost 
întrebat: „Părinte, nu i-aţi cerut niciodată lui Dumnezeu să vă dea vreun dar? ”, el 
a răspuns: „Niciodată. Nici măcar nu mi-a trecut prin minte. Şi totuşi, asta s-a 
petrecut datorită Harului dumnezeiesc. Nu poți să ceri. Pregăteşte-te duhovniceşte 
şi Dumnezeu îți va da, dacă eşti vrednic”. 


În scurt timp s-a îmbolnăvit grav, iar Bătrânii săi l-au trimis înapoi la părinţii săi 
să-şi trateze boala. Odată întors acasă, s-a întâlnit cu Arhiepiscopul Sinaiului, 
Porfirie al III-lea, care i-a intuit de îndată nivelul moral, sfintele harisme şi, mai 
ales, darul străvederii. Astfel, în anul 1927, deşi părintele avea atunci doar 21 de 
ani, Arhiepiscopul l-a hirotonit preot, punându-i numele de Porfirie. 


În anii ce au urmat, până în 1940, bătrânul Porfirie a slujit ca părinte duhovnicesc, 
spovedind şi sfătuind în diverse probleme de viaţă, la sfânta Mănăstire a Sfântului 
Haralambie din Lefka. Acolo, timp de 13 ani, ore în şir a ascultat spovedania a mii 
de credincioşi, în special a locuitorilor din regiunile dimprejur, din Evvia, Kymi, 
Karystos, Aliveri, Vathia, dar şi din alte regiuni. Pe toți care veneau al el îi ajuta să 
găsească drumul drept în viaţă şi să-şi rezolve cu înţelepciune problemele care îi 
împovărau. Cu darul discernământului şi, mai ales, cu acela al străvederii, lumina 
unele aspecte din viaţa oamenilor, adâncite în bezna subconştientului, deschizându- 
le astfel căi de autocunoaştere şi de pocăință. Cei care au avut folos duhovnicesc 
din acest dar al său, îl numeau „părintele-profet”. 


Când a izbucnit al doilea război mondial, în octombrie 1940, a fost numit paroh al 
Paraclisului Sfântului Gherasim de la Policlinica din Atena, ce se află între străzile 
Pireos şi Sokratous, lângă piaţa Omonia. Această policlinică a fost înfiinţată în 
anul 1903 şi a fost condusă de doi frați din Lixourios (Kefallinia), şi anume de 
Nicolae Alivizatos (1876-1945), profesor de chirurgie la Universitatea din Atena, 
şi de Amilkas Alivizatos, despre care vom vorbi mai Jos. 


Timp de treizeci de ani cuviosul Bătrân a înfăptuit această lucrare pastorală de 
tămăduire a oamenilor ce sufereau. Era un ascet care, în loc să se nevoiască „în 
pustia de la Sfântul Munte, se nevoia în „pustia” Omoniei”. În aceeaşi „pustie” din 
centrul Atenei se nevoia o altă figură a Bisericii, şi anume părintele Epifanie 
Theodoropoulos, ascet al iubirii şi Bătrân plin de discernământ (1930-1989). 
Aceşti doi părinți duhovniceşti erau legaţi de o strânsă legătură duhovnicească, 
colaborau şi îşi împărtăşeau experienţa duhovnicească şi pastorală. Mai ales spre 
sfârşitul vieţii pământeşti a părintelui Epifanie, când acesta, atins de cancer, îndura 
dureri cumplite, Bătrânul Porfirie vorbea mereu cu el la telefon, după miezul 


nopții. Astfel, durerea se mai ostoia, în timp ce aceşti doi asceţi se înălțau 
duhovniceşte în spaţii cereşti. 


În acest locaş sfântul Bătrân şi-a continuat însemnata lucrare duhovnicească şi în 
momentele dificile ale neamului nostru. Spovedea, sfătuia, încuraja, îndruma, 
tămăduia suflete, asculta durerea de fiecare zi, înfrunta moartea, vindecând de 
multe ori chiar şi boli trupeşti. Medicii care au lucrat în această policlinică 
povestesc emoţionaţi multe întâmplări din acea perioadă. De multe ori, în cazuri 
foarte dificile şi greu de rezolvat, prezenţa plină de har a Bătrânului era singura 
nădejde a oamenilor. 


Însuşi părintele povesteşte cu emoție cazurile unor bolnavi. Cu mare sensibilitate 
descrie ultimele clipe din viața pământească a unor grav bolnavi are erau duşi într- 
un salon special. Uneori distingea deasupra patului lor un nor întunecat. Rugându- 
se, era alături de bolnavi, în acele ultime clipe de agonie, de dinaintea morţii, 
uşurându-le sufletele. Uneori îşi întrerupea rugăciunea, cobora în biserică, 
îngenunchea înaintea Sfintei Mese şi plângea; apoi „cu şi mai mare stăruință se 
ruga” (Luca 22, 44). Când se întorcea în salon, norul se risipise. O lumină blândă 
se aşternuse peste chipul, de-acum împăcat, al bolnavului. Sufletul său, eliberat, 
călătorea spre ceruri. Medicii care îl vedeau adesea la căpătâiul bolnavului la ceas 
târziu, îl întrebau: "Bunicuţule, tot aici eşti? ”, iar el răspundea: „Ce să fac, fiii 
mei? Doar vedeți că sunt singuri şi părăsiți ”. 


La policlinică era un câine la care Bătrânul ţinea foarte mult, aşa cum de altfel 
ținea la toate celelalte animale, la păsări şi la plante. De altminteri, aceasta este 
caracteristica tuturor sfinților: ei iubesc natura, o respectă, încercând să îi 
descifreze chipul. Sfinţi se bazează pe teologia Părinților şi pe Tradiţia Bisericii 
Ortodoxe şi de aceea au creat o morală de profund respect faţă de natură şi faţă de 
zidirea materială. Aşadar, Bunicuţul ţinea mult la acel câine, pe care îl socotea 
„prietenul” său. 


La un moment dat a venit în Grecia un grup de oameni de ştiinţă americani, care, 
în colaborare cu personalul ştiinţific al policlinicii, urmau să facă anumite 
experimente, în care aveau de gând să se folosească de acel câine, de „prietenul ” 
Bătrânului. Aşadar, în ziua experimentului, Părintele Porfirie a plecat din 
policlinică. S-a întors abia pe seară şi, imediat, s-a îndreptat spre laborator. A 
deschis congelatorul în care se afla animalul mort, l-a privit plin de tristeţe şi i-a 
spus: „Ce ţi-au făcut, bietul de tine?” Atunci, după cum părintele însuşi ne-a 
povestit, minunându-se, câinele a mai dat o dată din coadă, în semn de salut, aşa 


cum făcuse prima dată. După cum vedeţi, înaintea sfinţeniei, chiar şi natura se 
înclină, iar limitele firii dispar! 


Tot în acea perioadă despre care am vorbit, preşedintele Policlinicii din Atena era 
Amilkas Alivizatos (1887-1969), profesor de Drept Canonic şi de Pastorală, la 
Facultatea de Teologie a Universității din Atena. Era o personalitate academică cu 
o bogată activitate ştiinţifică şi socială. Chiar în vremea aceea era preşedinte şi al 
Spitalului Matzavinatio. Trebuie spus că Amilkas Alivizatos, fire severă şi puţin 
ciudată, aprecia în mod deosebit morala, darurile şi însemnata activitate pastorală a 
Părintelui Porfirie. De aceea ţinea foarte mult la el şi avea mare evlavie pentru 
sfinția sa, cu atât mai mult cu cât îi era şi părinte duhovnic. Este grăitor faptul că în 
textul testamentului lăsat de marele profesor (1969), după cum am arătat din surse 
bisericeşti din vremea aceea, îşi exprima dorinţa să aibă o înmormântare simplă; să 
nu participe arhierei sau alţi preoți în afara duhovnicului său, Părintele Porfirie, 
care să slujească şi slujba de înmormântare. 


Bătrânul s-a legat duhovniceşte, dar şi sufleteşte de policlinică şi, mai ales, de 
bisericuţa Sfântului Gherasim. Sunt semnificative unele întâmplări petrecute în 
aceste locuri, povestite de însuşi bătrânul Porfirie. Redăm în continuare una dintre 
povestirile sale, păstrată înregistrată, din care putem învăţa multe lucruri: 


„Odată, povesteşte Părintele Porfirie, m-am lovit la piciorul stâng. Mi-am rupt 
tibia şi peroneul — aşa se numesc acele oase ce sunt până aici sus, la genunchi, iar 
în jos, până la gleznă. Mi-am rupt piciorul la mijloc şi-a troznit ca o sticlă. M-au 
dus la spital, în timp ce strigam întruna de durere... Au venit de îndată profesorul 
de chirurgie şi toţi de la sala de operaţie şi mi-au pus piciorul în ghips. După ce 
au trecut vreo zece zile, am început să-mi privesc piciorul şi, cu Harul cel 
dumnezeiesc, am văzut că nu îl puseseră bine. Tare m-am speriat, aşa că am 
început să mă rog. Cum puteam să le spun unor medici atât de mari că au greşit? 
M-am gândit să-i vorbesc domnului K., un medic mai mic, foarte blând la vorbă şi 
binevoitor. Aşadar, i-am spus că nu au pus bine piciorul în ghips! „Ei, zice el, nu 
mai spune! Doar am fost atâția medici şi am văzut totul la radiografie”. Într- 
adevăr îmi făcuseră radiografie. În timp ce medicii potriveau piciorul, profesorul 
lucra pe deasupra. Au văzut că l-au fixat bine şi apoi l-au pus în ghips. Se pare 
însă că în momentul în care l-au mişcat ca să-l pună în ghips, piciorul a alunecat, 
iar ei l-au pus în ghips aşa strâmb. I-am spus aşadar medicului K. Că au pus 
piciorul strâmb, iar el le-a transmis celorlalți. „Spune-i să-şi vadă de sfinţenia lui, 
iar noi ne vedem de ale noastre”, i-au răspuns. 

Atunci am început Să strig. A venit alt medic, un specialist, căruia i-am zis: 


- Spune-i profesorului că vreau să mai faceți o radiografie. 

- Dar ne jigneşti, zise el. 

- Vă rog să-mi faceţi pe plac, căci sunt om bătrân. 

- În fine, hai să-l ducem jos, să-i facem voia, dar ne cicăleşte degeaba, zise 
profesorul. Nu ştim noi cum e bine? De atâţia ani tot asta facem. 

În cele din urmă m-au dus jos. Acolo au constatat că într-adevăr piciorul 
alunecase din poziţia inițială şi începuse să se sudeze strâmb. 

- Vai, părinte, tare eşti păcătos, îmi zise. 

- Știu şi eu asta, domnule profesor, i-am spus. 

- Acum Să vezi ce vom face! Trebuie să-l rupem iar, fiindcă s-a sudat! 

- Faceți cum ştiţi, i-am răspuns. 

Aşadar au adus doctorii din nou ca să-mi tragă de picior, iar profesorul l-a rupt la 
mijloc. Nici injecție împotriva durerii nu mi-au făcut. Aşadar m-au apucat, unul de 
aici, altul de dincolo, iar profesorul la mijloc şi, tot trăgând aşa, în cele din urmă 
au reuşit să îl rupă! Eu spuneam neincetat „Doamne, lisuse Hristoase”. Durerile 
erau cumplite! Mi-au apucat aşadar piciorul, l-au rupt, apoi l-au făcut la loc. 


Acum profesorul se tot minuna de întâmplare! „N-am mai văzut şi n-am întâlnit 
aşa ceva în toată cariera mea. Să-mi spună bolnavul că nu i-am pus bine piciorul 
în ghips. Şi încă după cincisprezece zile după ce l-am pus în ghips”. 


Apoi am stat cam trei luni cu piciorul în ghips. Şi trebuie să vă spun că ghipsul 
este foarte greu. Aşadar, mai apoi, după ce m-am făcut bine, mi-au dat nişte cârje 
şi am coborăt la biserică. După câteva zile i-am spus Haricleei să îmi aducă un 
baston, iar ea mi-a spus că se va duce să îmi aducă. 


A doua zi dimineaţa, cam pe la orele 11, am coborât în biserică şi m-am aşezat în 
strană. În faţa mea erau o maică şi sora mea Harikleea, căreia i-am spus să se 
ducă să îmi aducă un baston. „Ei, m-oi duce mai târziu ”, zise ea. Aşadar nu i-am 
mai spus nimic. În scurt timp intră în biserică o doamnă având în mână un baston, 
pe care îl ţinea în sus. Îndată ce a intrat, s-a îndreptat spre noi, spunând: 

- Aici este Sfântul Gherasim? 

- Da, fiica mea, zise maica. 

Atunci s-a apropiat să vadă mai bine icoana. 

- Da, el este, el este, îi zise maicii şi se aplecă să se închine sfântului. Apoi 
continuă: 

- Am fost în pelerinaj la Ierusalim. Acolo vindeau bastoane, aşa că am cumpărat şi 
eu unul. Noaptea trecută, îmi apare în vis acest sfânt din icoană. Eu nu ştiam ce 
Sfânt este. Aşadar îmi spuse sfântul în vis: „Vreau să îmi aduci mie bastonul pe 
care l-ai cumpărat de la Ierusalim ”. lată că l-am adus. Unde să îl pun? 


Ia gândiți-vă. Biata de ea nici nu ştia de Sfântul Gherasim! Aşa că, întrebând ea 
pe unul şi pe altul, i-au spus: „Du-te în Omonia. Mai întreabă acolo şi îți vor 
spune unde îl găseşti pe Sfântul Gherasim”. 


Atunci i-am spus: „Vino aici să îți spun ceva. Sfântul nu are nevoie de baston. Eu 
sunt slujitorul sfântului şi slujesc în această biserică de treizeci de ani. leri am 
cerut să mi se cumpere un baston şi sora mea Harikleea urma să se ducă să îmi 
cumpere unul. Sfântul ţi-a spus să aduci bastonul aici, dar eu sunt slujitorul său, 
iar bastonul l-a comandat pentru mine”. Atunci femeia s-a îndreptat spre icoana 
sfântului Gherasim. A luat bastonul, a sărutat icoana, apoi a pus bastonul alături 
şi, întorcându-se spre icoană, a spus: „„Sfinte, ţi-am adus bastonul. Acum îl voi da 
slujitorului tău”. Apoi s-a întors, a luat iar bastonul şi, venind lângă mine, mi-a 
sărutat mâna şi apoi mi l-a dat. 


Ce lucru frumos! Îţi poţi explica această întâmplare? Pe mine m-a emoţionat foarte 
tare. Asta e! Acum văd însă că nu mai e cauciucul care se afla la capătul 
bastonului. Unde o fi dispărut? L-or fi tăiat? Poate l-au luat ca amintire”. 


Pe ce treceau anii, Bătrânul Porfirie a organizat o nouă vatră de lucrare 
duhovnicească şi pastorală în mica biserică a Sfântului Nicolae în Kallisia, din 
Pendeli. Acolo a slujit părintele cu râvnă mare din 1955 până în 1978. 


La începutul anului 1980 a mutat centrul acestei lucrări duhovniceşti la Oporos, în 
regiunea Aghia Sotira, în Milesi. La început chilia sa era o simplă rulotă. Astăzi, 
după îndelungata şi foarte ostenitoarea lucrare a Bătrânului Porfirie şi a fiilor săi 
duhovniceşti, sub neîncetata sa îndrumare şi supraveghere, în acea regiune s-a 
ridicat un uriaş complex de clădiri cu o preafrumoasă biserică cu mai multe nivele, 
în centrul celorlalte clădiri. Tot efortul de ridicare a acestor construcții se 
desăvârşeşte prin prinoasele şi jertfele a mii de oameni şi, mai ales prin pronia lui 
Dumnezeu. Aceste construcții, conform planurilor înaintevăzătorului Părintele 
Porfirie, au fost ridicate pentru a deveni în următoarele decenii, un important 
centru de spiritualitate ortodoxă. 


În iarna anului 1988 am vorbit cu Părintele Porfirie, care mi-a înfăţişat ideile sale 
privind viitoarele funcţii ale acestui centru, prevăzând faptul că va veni vremea 
când centrul va juca un însemnat rol duhovnicesc în zona Atenei, în cadrul 
educaţiei şi al antropologiei teologice ortodoxe, mai ales în momentele grele pentru 
ortodoxie şi elenism. Vorbeam atunci despre contribuţia psihologiei şi a 
psihanalizei moderne şi, în general, a „ştiinţelor umaniste”, la rezolvarea unor 
probleme ce izvorăsc din evoluţia personalităţii din evoluția personalității omului 


modern. Părintele Porfirie îşi expunea opiniile cu mare uşurinţă, încât aveam 
senzaţia că stăteam de vorbă cu un specialist în domeniu, ce cunoştea foarte bine 
toate problemele, în varietatea lor. Acest om care nu dobândise în şcolile din lume 
nici un fel de cunoştinţe ştiinţifice, mi s-a părut atunci a fi un erudit şi luminat om 
de ştiinţă. Însă Bătrânul Porfirie nu era un simplu om de ştiinţă „din această lume”. 
Cunoştinţele sale „ştiinţifice”, de psihopedagogie, de medicină, de fiziologie, de 
anatomie, de fizică şi de astronomie, erau urmarea firească a înţelepciunii „din cele 
de sus” (loan 8, 23). 


Întotdeauna Părintele Porfirie a fost reţinut în privinţa psihanalizei şi a diverselor 
tendinţe şi metode psihologice contemporane. De fiecare dată spunea: „Eu nu le 
ştiu; voi le ştiţi mai bine”. În ziua aceea, după ce i-am spus punctul meu de vedere, 
Bătrânul a încheiat, spunând „profetic”: „De toate aceste probleme psihologice se 
ocupă părinţii neptici în lucrările lor.... Va veni o vreme când aceste subiecte vor 
fi predate în cadrul învăţăturii antropologice a părinţilor neptici, chiar în acest 
loc, de către părinţii de la Muntele Athos, care vor cobori aici tocmai în acest 
scop”. 


Încet-încet, cuviosul părinte s-a retras în tăcere, plecând din Oropos spre îndrăgitul 
său locaş duhovnicesc, spre Muntele Athos. Dorea fierbinte să-şi dea ultima suflare 
în locul unde fusese tuns monah. Ca toţi sfinţii şi el s-a învrednicit de un sfârşit 
cuvios. Cu voia lui Dumnezeu şi-a ştiut dinainte ceasul morții. I-a rugat aşadar pe 
fiii săi duhovniceşti, pe călugări, să privegheze toată noaptea, să se împărtăşească 
şi astfel să se pregătească a-l petrece pe ultimul drum. Totodată a poruncit să nu 
dea de veste despre toate acestea nici unuia dintre fiii săi duhovniceşti din Atena. 
În zorii zilei de „, decembrie 1991, pe când furtuna bântuia Marea Egee, sufletul i 
s-a înălțat la ceruri. Trupul său bolnav şi mult încercat a fost îngropat în pământul 
de la Kajsokalivia. Deasupra doar pământ, frunze uscate de castan şi o simplă 
cruce de lemn pe care stă scris: „leromonahul Porfirie a adormit întru Domnul în 
19 noiembrie 1991”. 


Privindu-i mormântul îmi vin în minte versurile unei poezii pe care Bătrânul o 
îndrăgea foarte mult şi pe care o recita astfel încât aveam impresia că în acea clipă 
trăia toate cele exprimate în poezie. 


Brazii 
De brazii de pe coastă mi-ar da 


o stivă din crengile lor nesfârşite 
mi-aş încropi la o margine, lângă ei, 


o micuță şi-nsingurată colibă. 


De-ar fi vară, mi-ar da 

Să mă-ntind pe-ale lor frunze uscate 
Împreună cu ei să cânt cântarea, 
Împreună cu ei, murmurul din zori. 


Şi-apoi, nimic altceva. lar când s-ar stinge 
Astfel viaţa-mi de bucurie plină, 

Câteva crengi de mi-ar mai da, 

Să-mi fie ultim locaş, de odihnă... 


Astfel, Părintele Porfirie, Bătrânul „milostivirii şi al dragostei”, cum i se spunea, 
a trăit smerit precum un „cerşetor al lui Hristos” şi tot smerit a adormit întru 
Domnul. În cele din urmă, a fost înmormântat printre brazi şi castani, 
încredințându-se nesfârşitei iubiri a lui Hristos, departe de lumea zgomotoasei 
Atene, pe care însă a îndrăgit-o, a păstorit-o şi căreia i-a făcut numai bine. 

III. Darurile bătrânului Porfirie 


Din ascultare [se naşte] smerenia; 

Din smerenie, discernământul; 

Din discernământ, străvederea; 

Iar din aceasta, înaintevederea. 

(loan Sinaitul — „Scara”, Cuvântul IV, „Despre ascultare”). 


Aşa cum vom arăta mai pe larg în continuare, Bătrânul Porfirie era un părinte 
duhovnicesc care slujea ca învăţător experimentat şi ca sfătuitor al familiei şi, în 
general, al tinerilor. Aş îndrăzni să spun fără rezerve că, în esenţă, a fost unul 
dintre ultimii părinţi filocalici, un vlăstar al mişcării de renaştere a Bisericii 
Ortodoxe. Avea o personalitate desăvârşită, împodobită de varietate însuşiri morale 
şi duhovniceşti, de nenumărate calităţi şi virtuţi. 


Dar cum a ajuns Bătrânul la o atât de înaltă treaptă duhovnicească? La această 
întrebare răspundea, zicând adesea: „Eu n-am ştiut carte. Stând în pustie 13 ani, 
am învăţat Psaltirea şi Evanghelia. I-am ascultat întru totul pe Bătrânii mei şi nu 
îmi păsa de lume. Îl iubeam mult pe Iristos”. 


a. Dragoste neţărmurită 


Principala harismă a Părintelui Porfirie era nesfârşita sa dragoste pentru 
Hristos, dar şi pentru oameni. Concepţia şi învăţătura sa erau hristocentrice şi 
theantropocentrice. Principalul ţel către care tindea Bătrânul Porfirie, era 
Dumnezeu. Nimic nu se interpunea între ei şi nimic nu întrerupea această relaţie. Îl 
slăvea pe Dumnezeu necontenit. Păstra în el o negrăită şi nesfârşită dragoste pentru 
Hristos. Trăia doar pentru El. Nutrea o dragoste dumnezeiască ce era rodul unor 
nevoinţe îndelungate, al adâncii sale smerenii, al ascultării necontenite — „al 
ascultării cu bucurie” — după cum sublinia el însuşi. 


Bătrânul Porfirie Îl descoperise şi Îl întâlnise pe Hristos, trăind astfel doar pentru 
EI, Care era singurul său prieten. Aşa cum spunea el însuşi, „când Î! găsim pe 
Hristos, chiar dacă ne-am afla într-o peşteră, rămânem acolo şi ne temem a o 
părăsi, ca să nu Îl pierdem pe Hristos”. Pe de altă parte şi Domnul, Care este 
izvorul vieţii şi al bucuriei, „Se sălăşluise în sufletul” Bătrânului, îl ajutase cu 
Lumina cea adevărată să-L poată recunoaşte şi să-L poată simţi în el, să-l trăiască 
prezenţa în suflet, să-L socotească Prietenul său, Unicul său Prieten. 


Cuviosul Părinte avea darul unei iubiri unice în lume, pe care l-au avut toți marii 
Părinţi ai tradiției isihaste şi filocalice ortodoxe. Aceşti Părinţi se deosebeau prin 
dragostea lor nesfârşită pentru Dumnezeu şi pentru semenii lor, o dragoste 
nețărmurită şi necondiționată, ce era mereu însoţită de o deplină smerenie. 
Dragostea părintelui Duhovnicesc se manifestă de obicei ca răbdare, ca 
bunăvoință, ca bunătate şi ca severitate binefăcătoare. Aceasta este dragostea lui 
Dumnezeu. „Mai mare dragoste decât aceasta nimeni nu are” (loan 15, 13). 


Într-unul dintre cuvintele de învăţătură ale Părintelui Porfirie se distinge limpede 
această dragoste dumnezeiască, profunda sa dispoziţie iubitoare față de persoana 
lui lisus Hristos, dar şi faţă de semenii săi. În acel cuvânt de învăţătură ce s-a 
păstrat înregistrat pe casetă, printre altele părintele spune: „Asrfel trebuie să-L 
vedem pe Hristos. Ca pe un prieten şi un frate al nostru, fiindcă EI este tot ce e mai 
bun şi mai frumos. El este totul. Ne este prieten şi o proclamă: „Voi sunteți 
prietenii Mei. Nu înţelegeţi? Suntem fraţi. Eu nu ţin iadul în mână şi nu vă 
înspăimânt, ci vă iubesc. Şi voiesc să vă bucuraţi de viaţă împreună cu Mine”. 


Acesta este Hristos. Nu este nici mâhnire, nici tristeţe, nici introvertire. Hristos 
este viaţa... este totul. EI este bucuria, este Lumina cea adevărată care îl face pe 
om Să se bucure, să zboare, să priceapă toate lucrurile, să îi înţeleagă pe toţi 
oamenii, să sufere pentru toţi, să vrea să fie toţi cu el şi alături de el. Iubiţi-l pe 
Hristos şi să nu vreţi nimic în locul iubirii Sale” 


b. Desăvârşită smerenie, ascultare şi asceză necontenită 


Smerenia desăvârşită era principala virtute a bătrânului Porfirie. Asceza 
necontenită, smerenia şi ascultarea i-au deschis drumul spre negreşita cunoaştere 
de sine, spre aprecierea şi spre perceperea corectă a propriei sale persoane. 
Cuviosul Bătrân utiliza criterii foarte severe atunci când îşi aprecia propria evoluţie 
duhovnicească. Reuşea astfel, aşa cum reuşesc îndeobşte toți sfinții, să-şi 
îndepărteze „eul” de orice cugetare mândră, întrebuințând metoda pedagogică a 
defăimării de sine, urmărind totodată îndepărtarea slavei deşarte. Deşi era 
dumnezeieşte înţelepţit, cuviosul Părinte Porfirie obişnuia să spună: „Voi ştiţi 
multe, că doar aveţi diplome, pe când eu nu sunt ştiutor de carte”. 


Redăm în continuare un pasaj grăitor din „testamentul său duhovnicesc”, cuprins 
într-o scrisoare adresată fulor săi duhovniceşti: „De mic copil am făcut multe 
păcate care până astăzi s-au înmulțit foarte mult. Lumea însă m-a socotit bun, iar 
acum toţi spun că sunt sfânt. Eu însă, simt că sunt cel mai păcătos om din lume. 
Acum că mă îndrept spre cer, cred că Dumnezeu mă va întreba: „Ce cauţi tu 


aici? ”. lar eu îi voi spune: „Nu sunt vrednic, Doamne, de acest loc, ci, ceea ce 
iubirea Ta va voi, să mi se facă mie”. 


Aşadar, virtutea smereniei constituie temelia moralei pedagogice a părintelui 
duhovnicesc. Este vorba de un dar ce împodobeşte personalitatea tuturor 
învăţătorilor Bisericii noastre, a celor mari, dar şi a celor mai simpli. Un exemplu 
de smerenie este marele învăţător al discernământului, Sfântul Nectarie din 
Pentapolis. 


Aceluiaşi spaţiu al marilor învăţători ai Bisericii îi aparţine şi Bătrânului Porfirie, 
care a fost un adevărat pedagog, înzestrat cu smerită cugetare şi cu discernământ. 


c. Priveghere şi rugăciune neîncetată 


În afara darului iubirii şi al smereniei mai trebuie să pomenim şi alte daruri, 
deopotrivă de însemnate, ce îl împodobeau pe Părintele Porfirie. Virtutea 
îngăduinţei şi, mai ales, darul privegherii şi al rugăciunii neîncetate, erau 
elementele definitorii ale personalităţii sale, dar şi mijloacele cele mai 
importante pe care le folosea în lucrarea sa pastorală. 


Întotdeauna se ruga pentru toţi, pentru personalităţile cunoscute din lumea 
duhovnicească, dar şi din lumea politică, pentru oamenii simpli şi neînsemnați, 
pentru greci şi pentru străini, şi chiar şi pentru cei de altă credinţă. Astfel, trecea în 
altă lume. Cu puterea iubirii şi îndeosebi prin lucrarea dumnezeiescului Har, 
călătorea în toată lumea, în univers, în spaţiu, pe oceane, în pustie, în ţări răsculate, 
pe corăbii în primejdie de a fi distruse de furia furtunilor. Trăia moartea, focul, 
războaiele, răscoalele, sălbătăcia oamenilor, compătimindu-i, suferind împreună cu 
ei. Aşa cum povestea chiar el, toate acestea i se perindau înaintea ochilor ca pe un 
ecran cinematografic. Vedea totul şi trăia totul foarte intens şi, din această cauză, 
adesea i se şubrezea sănătatea. 


Împins aşadar de o arzătoare dragoste pentru Hristos şi pentru semenii săi, 
„rugându-se neîncetat” (I Tesaloniceni 5, 17), era luminat de Harul dumnezeiesc şi 
„călătorea” până la capătul lumii, prin univers. Astfel sfântul Bătrân se afla 
întotdeauna împreună cu Hristos. Aşa cum obişnuia să spună: „Cu Hristos (fiind) 
peste tot, nicăieri nu mă tem de nimic ”. Prin urmare, prezenţa lui Hristos era aceea 
care îl ajuta să trăiască stări supralumeşti, să treacă adesea dincolo de lumea 
sensibilă, să depăşească limitele simplei cunoaşteri empirice. Şi aceasta se 
întâmplă tocmai fiindcă Dumnezeu lucrează prin prezenţa Sa în aşa fel, încât nu 
sunt valabile legile firii, anulându-se limita dintre zidit şi nezidit. Aşadar, prin 


Harul dumnezeiesc şi prin credinţă (Matei 17, 20), şi sfinții se pot duce în lumea 
„suprafirescului” şi a „supraraţionalului”, unde timpul şi distanţele se anulează. 
Acest lucru minunat i se întâmpla şi Părintelui Porfirie, care trăia mereu lângă 
Hristos, despre Care spunea următoarele: 


lisus umple zidirea, 

precum sufletul [umple] trupul, 
şi hrăneşte şi mângâie, 

precum sufletul, trupul. 


Din cele de mai sus reiese limpede că Hristos, Cel ce este viaţă nouă, Care este 
Lumina cea adevărată, îl ajuta pe cuviosul părinte „să se bucure, să zboare, să vadă 
toate lucrurile, să îi înţeleagă pe toţi oamenii, să sufere pentru toți, să vrea să fie 
toți cu el, să fie toți lângă Hristos”. „Hristos este cu totul altceva”, spunea 
Bătrânul. „Când vine Hristos la noi şi ni se sălăşluieşte în suflet, acesta se 
schimbă. Vieţuieşte liber peste tot, în stele, dar şi în lumea duhovnicească şi în tot 
universul. Poate vorbi la telefon cu cineva din Africa de Sud sau din Oceanul 
Indian, Spunându-i câte se întâmplă în casa aceluia, ce îi fac rudele şi familia, deşi 
se află aici”. Acest lucru minunat i se întâmpla şi Părintelui Porfirie; deşi era cu 
trupul aici, în acelaşi timp se afla duhovniceşte la sute şi mii de kilometri 
depărtare, unde vedea persoane şi situaţii pe care mai apoi le descria. Ne-am putea 
întreba cum e cu putinţă să se întâmple un asemenea lucru şi anume să se afle 
simultan în două locuri aflate la mare depărtare. Răspunsul îl dă cuviosul părinte: 
„Atunci când vine Hristos şi se sălăşluieşte în noi, ne aflăm pretutindeni, împreună 
cu Hristos”. 


Sfântul Bătrân a trăit astfel de stări supralumeşti şi în fiecare zi avea noi experienţe 
de acest fel. Astfel, prin cele de mai sus încerca să ne îndrume şi pe noi, fiii săi 
duhovniceşti, pentru a putea fi şi noi părtaşi — desigur pe cât ne îngăduia nivelul 
nostru duhovnicesc — ai acestor minunate stări, care sunt o chemare şi o lumină în 
lupta noastră duhovnicească, dar şi un sprijin sufletesc, împotriva ispitelor, 
pricinuite de puţina credinţă. 


Povestirea unor întâmplări în care este vădită lucrarea acestui dar al părintelui, de a 
fi în mai multe locuri, ne va ajuta să înţelegem mai bine aceste minunate 
împrejurări, dar şi să ne formăm o imagine cât mai deplină a personalității sale. 


În primăvara anului 1995 Eleni Konstandoulaki, din Hania (insula Creta), 
absolventă a Facultăţii de Teologie a Universităţii din Belgrad, mi-a povestit 
următoarea întâmplare pe care mi-a confirmat-o şi a completat-o în anul următor 


Dragana Simic din Serbia, studentă la Facultatea de Filozofie a Universităţii din 
Atena. 


Aproape de Novi Sad se află vestita mănăstire de maici de la Jazak (episcopia 
Srem). În iara anului 1983 această sfântă mănăstire a trecut printr-o mare 
primejdie. Regimul ateu, la putere în acea vreme, a încercat să desființeze 
mănăstirea, aruncând otravă în rețeaua de alimentare cu apă a mănăstirii. Atunci 
Părintele Porfirie i-a dat telefon imediat maicii stareţe a acelei mănăstiri. I-a spus 
toate amănuntele despre planul ucigaș ce începuse a fi aplicat şi a sfătuit-o să 
caute în altă regiune apă pentru nevoile mănăstirii. Ba chiar i-a spus unde se afla 
un izvor, într-o pădure din apropiere. De atunci mănăstirea ia apă doar din acel 
loc. 


Trebuie spus că Părintele Porfirie nu a fost niciodată în Serbia. Totuşi, în acele 
momente, cu dumnezeiescul Har, s-a aflat chiar în acel loc. Deşi se afla la Oporos, 
de unde telefona, a călătorit cu duhul sute de kilometri, până în regiunea Srem, 
chiar în inima Serbiei. Acolo a văzut totul atât de limpede, încât cunoştea şi descria 
amănunţit regiunea respectivă. Şi aceasta tocmai fiindcă Bătrânul Porfirie, ca 
părinte duhovnicesc, iubea mult şi respecta mănăstirile şi, în special, pe cele de 
maici. Se ruga necontenit, zi şi noapte, pentru obştile monahale şi pătimea 
împreună cu ele, când se aflau în primejdie sau la necaz. 


După această minunată întâmplare, cuviosul părinte a continua să vorbească la 
telefon cu Mănăstirea Jazak. Maicile şi stareţa îl îndrăgeau şi aveau pentru sfinția 
sa o evlavie neţărmurită. În ce îl privea, deja le cunoştea bine pe maici, le ştia 
sufletul şi vorbea cu stareţa despre fiecare în parte. Fusese foarte impresionat de 
personalitatea unei maici care era arheolog şi care avea o memorie foarte bună. 
Bătrânul care, aşa cum vom vedea mai departe, avea darul străvederii, îi indicase 
acelei maici un loc lângă podul cel mare aflat la intrarea în Belgrad unde, în 
adâncul pământului, se aflau obiecte de mare valoare, ce datau din epoca 
preistorică. 


Scrisoarea următoare cuprinde o altă descriere amănunţită a acestui minunat mod 
de comunicare al Părintelui Porfirie cu fiii săi duhovniceşti şi cu oamenii pe care îi 
iubea, îi ajuta şi îi apăra cu rugăciunile sale. Este o scrisoare datată 18.02.1993, pe 
care ne-a trimis-o maica Theodosia, stareța Sfintei Mănăstiri a Sfinților Theodori 
din Kalavryta. Stareţa Theodosia povesteşte: 


„În primăvara anului 1985, aflându-mă în Mănăstirea Sfinților Theodori din 
Kalavryta, într-o noapte cam pe la ora două şi jumătate, am auzit pe cineva 


săpând puţin mai departe de geamul chiliei mele, în curtea mănăstirii. Ca să văd 
mai bine ce se întâmplă, am stins lumina în chilie, m-am uitat pe fereastră în curte, 
unde am văzut o lanternă ce se stingea şi se aprindea întruna. Atunci m-am rugat 
Sfinţilor noştri făcători de minuni să ne apere. Am verificat ferestrele şi porţile 
subrede ce dădeau în curtea mănăstirii năruite, ca nu cumva să intre cineva 
înăuntru şi, după ce m-am încredinţat că domnea liniştea, m-am întors în chilie. 


Dimineaţa aveam Sfânta Liturghie. Chiar când mă pregăteam să mă duc la 
biserică, pe la ora şase dimineaţa, sună telefonul. M-am gândit că era vreun suflet 
necăjit care avea vreo problemă — lucru care de altminteri se întâmpla destul de 
des — şi am ridicat receptorul. Spre marea mea uimire am auzit aceste cuvinte: 


- Ascultă, fiica mea, sunt Părintele Porfirie. Să nu ieşi afară dacă auzi pe cineva 
săpând, căci ai putea fi atacată. Bagă de seamă că nişte oameni îndrăciţi dau 
târcoale mănăstirii. 

- De ce sapă? Au găsit ceva, părinte? Am întrebat eu. 

- Nu, copila mea, fiindcă le-au luat alţii mai înainte, zise părintele. 

- Părinte, aţi fost vreodată aici la noi, la mănăstire? l-am întrebat. 

- Nu, fiica mea, dar acum sunt acolo. Întreabă-mă ce vrei. 


Aşadar, folosindu-mă de această ocazie, l-am întrebat despre o peşteră de mare 
însemnătate istorică, aflată lângă mănăstirea noastră. 


Chiar lângă mănăstire se află o peşteră, unde vieţuiseră primii călugări, înainte de a 
se ridica mănăstirea, în secolul al XI-lea. Istoria menţionează chiar minuni ce s-au 
săvârşit în acest loc. Aşadar, i-am rugat pe ciobanii din satul învecinat să nu-şi mai 
adăpostească animalele acolo, aşa cum obişnuiau să facă înainte să mergem noi în 
acel loc, în vremea când mănăstirea era pustie. Chiar le-am propus să le dăm 
materiale ca să-şi ridice un şopron puţin mai încolo, unde să-şi adăpostească 
animalele. Țăranii însă nu au vrut, spunând că animalele lor s-au obişnuit acolo şi 
de aceea nu voiau să schimbe locul. 


Aşadar, fiindcă exista această peşteră l-am întrebat pe Părintele Porfirie: 

- Părinte, ne sfătuiţi să facem din peşteră o bisericuţă? 

- De care peşteră zici, că aveți două? De cea în care au vieţuit primii călugări? 
M-a întrebat părintele. 

- Da, părinte. 

- E bine să o faci bisericuţă, fiica mea, căci peştera este sfinţită. Dar te-or lăsa 
sătenii? Nu se vor împotrivi? 


Am rămas încremenită de uimire cu telefonul în mână, auzind ce-mi spunea. 


Trebuie să mai spun că, într-adevăr, există două peşteri, dar noi nu o văzusem pe 
cea de-a doua, deşi ne instalasem în mănăstire de mai bine de un an. Ciobanii din 
regiune au fost aceia care ne-au spus că mai există încă o peşteră. 


În timp ce eu rămăsesem încremenită de uimire, îl aud pe Părintele Porfirie 
zicându-mi: 

- Peşti, maică stareță, peşti! 

- Ce peşti, părinte? îl întreb eu. 

- Fiica mea, nu cumva apa de izvor e bună pentru peşti? Dă aşadar oamenilor să 
mănânce peşte. Vor veni vremuri grele! 

Şi, într-adevăr, când ne instalasem la mănăstire, dusesem apa pentru analize la 
laboratorul de chimie din Patra. Această apă curge din belşug din cele două izvoare 
din curtea mănăstirii şi voiam să aflu dacă e bună de băut şi îndeajuns pentru 
nevoile mănăstirii şi ale vizitatorilor ce ar fi venit aici să se închine. Într-adevăr, 
apa s-a dovedit curată şi potrivită şi pentru pescărie. Totuşi, n-am putut să facem 
păstrăvăria dorită înainte de a le adăposti pe maici, din pricina cheltuielilor mari de 
renovare a mănăstirii surpate şi arse, care timp de unsprezece ani fusese 
transformată în stână de oi, cheltuieli pe care a trebuit să le facem când, în anul 
1984, Episcopul locului, ne-a chemat să deschidem mănăstirea. De altminteri ne 
aveam nici cel mai mic ajutor material şi nici sprijin moral. Însă sfinţii făcători de 
minuni şi rugăciunile sfântului Părinte Porfirie, ne-au ajutat să facem în cele din 
urmă două bazine pentru păstrăvi şi somon. Astfel au fost hrăniţi şi mulți dintre 
suferinzii găzduiţi la mănăstire. 


Simțeam intens prezența Părintelui Porfirie, fiindcă de câte ori aveam o 
nedumerire, vorbeam cu sfinţia sa, care ne dădea cea mai bună soluţie. Odată, 
când am vorbit cu sfinţia sa la telefon, mi-a spus: 

- Fiica mea, ai de dat o luptă, dar nu te teme. În fiecare seară mă rog împreună cu 
tine. 


Trebuie să mai spun că nu mă întâlnisem niciodată cu Părintele Porfirie şi nici nu-l 
văzusem vreodată, ci doar ce auzisem de la alții că avea darul străvederii. 
Niciodată nu mai vorbisem cu sfinţia sa la telefon până atunci, aşa că m-am mirat 
cum de ne ştia aşa de bine pe noi şi problemele noastre. De unde găsise numărul 
nostru de telefon? 


De aceea am sunat-o pe stareţa altei mănăstiri, care îl cunoştea pe Părintele 
Porfirie şi am întrebat-o: 


- Nu cumva, maică stareță, i-aţi dat Părintelui Porfirie numărul nostru de telefon? 
- E oare nevoie să i-l dau? Doar mintea Părintelui Porfirie este ca un televizor, 
mi-a Spus maica stareță. 


Odată mă aflam împreună cu câteva maici în vizită la o altă mănăstire. Fiindcă 
avea să-mi spună ceva important şi urgent, Părintele a sunat acolo, a cerut să-mi 
vorbească şi mi-a spus: 

- Să-i laşi să vină la tribunal pe cei cinci oameni care vor să depună mărturie în 
legătură cu hotarele mănăstirii voastre. Adevărul trebuie spus, iar tu trebuie să 
aperi cele ce aparțin mănăstirii, fiindcă vin vremuri grele, iar lumea va trebui să 
capete ajutor de la mănăstiri. 


Într-adevăr erau cinci oameni bătrâni care, recunoscători mănăstirii, îmi cereau 
stăruitor să îi chem să spună adevărul în privința unei nedreptăţi ce se făcuse 
mănăstirii. Aşa am şi făcut, iar mănăstirii 1 s-a făcut dreptate. 


La puţin timp după aceea, internată fiind într-un spital din Atena unde medicii 
hotărâseră să mă opereze, am cerut să ies puţin şi m-am dus la Părintele Porfirie, pe 
care atunci l-am cunoscut prima oară personal. Stătea cu ochii închişi, fiindcă era 
foarte bolnav. Când am intrat toţi vizitatorii în camera lui, mi-a făcut semn cu 
mâna, deşi avea ochii închişi. Nu putea nici să vorbească. Am îngenuncheat lângă 
patul său, iar sfinția sa mi-a făcut de trei ori semnul crucii deasupra capului, 
apăsându-mă cu putere. Apoi mi-a dat două cruciuliţe de la Muntele Athos. După 
ce m-a binecuvântat, am plecat, dar părintele nici atunci nu şi-a deschis ochii. Când 
m-am întors la spital, s-a constatat că nu mai trebuia să mă operez. 


Câteva zile mai târziu mi-a spus la telefon: 

- Înainte să mor, aş vrea să vin la mănăstirea ta, dar nu ştiu dacă poate trece o 
maşină mică. 

- Ştiţi pe unde trebuie să veniţi, părinte? l-am întrebat. 

- Mă întrebi dacă ştiu, sărmana de tine. Ci fiindcă drumul e plin de gropi, iar 
maşina mică, de aceea te întreb dacă poate trece maşina, îmi răspunse părintele. 


Cred că şi la Mănăstirea Maici Domnului din Varnakova (Dorida), unde ne aflăm 
acum, tot părintele ne-a îndrumat, la rugămințile mele, fiindcă nimeni nu auzise pe 
atunci de această mănăstire. Părintele Porfirie însă o cunoştea bine şi chiar o 
vizitase. 


Nutrim aşadar mare recunoştinţă pentru Părintele Porfirie. Fie aşadar ca 
rugăciunile şi apărarea sa să ne însoţească mereu pe noi toţi, aşa cum ne-a promis 


cu două zile înainte de a se muta la ceruri, din Kafsokalivia. Să ne învrednicească 

Harul şi Mila Preabunului nostru Dumnezeu ca, atunci când va veni şi pentru noi 

sfârşitul acestei vieți pământeşti, să ne întâlnim, fie şi de departe, în Patria noastră 
cerească.” 

Monahia Theodosia 

(Andrikopoulou) 


Altă întâmplare, la fel de minunată, povestită cu simplitate de Cuviosul Părinte 
Porfirie, s-a petrecut în anul 1985. Părintele Porfirie avea un fiu duhovnicesc care 
era preot în America. Este vorba de părintele Spiridon. Aşadar, i-a telefonat fiului 
său duhovnicesc şi i-a spus: „Mâine la ora trei dimineaţa, ora Americii, te voi 
vizita. Dar să nu dormi. Să mă aştepţi ”. La un moment dat, noaptea următoare, 
părintelui Spiridon i s-a făcut frig şi s-a trezit. Atunci a sunat telefonul. Era 
Părintele Porfirie din Oropos, care i-a spus: „De ce dormi părinte Spiridon? Nu 
ţi-am Spus că te voi vizita? Și ca să mă crezi, priveşte, ţi-am lăsat uşa deschisă”. 
Privind spre uşă, părintele Spiridon a văzut că într-adevăr era larg deschisă şi de 
aceea i se făcuse atât de frig! 


Întotdeauna Părintele Porfirie folosea cea mai eficientă metodă pedagogică pentru 
a-l educa şi pentru a-i sprijini sufleteşte pe fiii săi duhovniceşti. Aşa cum am spus, 
îşi înconjura fiii duhovniceşti, în toate clipele vieţii lor cu iubirea şi cu rugăciunile 
sale neîncetate. lar când voia să obţină un rezultat mai însemnat sau să schimbe 
într-o mai mare măsură sufletul unei persoane despre care ştia că este stăpânită de 
nelinişte, nestatornicie sau slăbiciune, îşi lăsa unul din daruri să lucreze în chip 
vădit. Este grăitoare întâmplarea pe care ne-a povestit-o prietena noastră, 
domnişoara Popi M.: 


„În anul 1983 m-am dus în Coreea în scop misionar. Am stat acolo trei luni şi am 
lucrat ca misionară împreună cu grupuri de studenţi. Acolo l-am ajutat astfel în 
lucrarea sa duhovnicească pe de Dumnezeu îndrăgitul Episcop Zila, părintele 
Sotirios Trambas. Am lucrat în special într-o tabără de studenţi, la distanţă de 
două ore de Seul. 


Această tabără se află într-o regiune fertilă, în mijlocul unei văi, unde totul este 
verde. În stânga şi în dreapta curge apă din belşug, nişte râuleţe care irigă toată 
regiunea. În partea din dreapta însă este şi mai multă apă. Când m-am întors în 
Grecia, l-am vizitat de îndată pe părintele meu duhovnicesc, pe Bătrânul Porfirie. 
Ca întotdeauna m-a întâmpinat cu multă dragoste. M-a binecuvântat şi, ţinându- 
mi mâna cu afecţiune, m-a întrebat: 

- Ai fost acolo unde părintele Sotirios va ridica mănăstirea? 


Într-adevăr, în zona unde se afla tabăra, în anul 1987, părintele Sotirios a ridicat 
o mănăstire! 


Apoi Părintele a continuat: 
- Ai băut apă din râuleţul care curge în stânga? Ce frumos e! Desigur, râulețul 
din partea dreaptă are mai multă apă, dar nu e la fel de frumos ca celălalt. 


Uimită de ceea ce îmi spunea, i-am răspuns: 
- Părinte, îmi descrieți totul atât de amănunţit şi cu atâta precizie, de parcă vă 
aflaţi chiar acum acolo şi le vedeți toate înaintea ochilor! 


- Tare mai eşti nepricepută! Dar nu ştii că, deşi ai plecat, eu am fost tot timpul cu 
tine şi am văzut tot ce ai făcut acolo? Spuse drăgăstos părintele. 


După câţiva ani, în 1985-1986 am plecat din nou în misiune în Coreea. Bunicuţul 
mi-a dat binecuvântarea să-l am acolo drept părinte duhovnicesc pe de Dumnezeu 
îndrăgitul Episcop Sotirios. Când m-am întors, m-am dus din nou la Părintele 
Porfirie, pentru a mă spovedi de toate cele trăite în Coreea. Ca întotdeauna 
Bunicuţul m-a primit cu afecţiune şi mi-a spus: „Bine ai venit! Ia spune-mi... ”, 
începând să-mi descrie şi să-mi lămurească toate nelămuririle din perioada pe 
care o petrecusem în străinătate. Înainte să apuc să deschid gura, îmi spusese 
totul cu atâtea amănunte, încât mă uluise! 

- Părinte, v-am scris doar de două ori! De unde ştiţi toate aceste amănunte? l-am 
întrebat. 

- Dar binecuvântato, eu te-am văzut tot timpul cât te-ai aflat acolo departe. Am 
ştiut ce gândeai, ce făceai, ce plănuiai să faci..., mi-a răspuns Bunicuţul, 
surâzând. 


Uneori evenimentele sau chiar cuvintele cuviosului părinte  dezvăluiau 
dimensiunea personalităţii sale harismatice. De exemplu, în 20 iunie 1987, 
Părintele Porfirie însoţit de un grup de prieteni a făcut o excursie în Evvia, 
îndrăgitul loc de unde se trăgea. În ziua aceea Bătrânul se bucura „cu bucurie 
negrăită şi preamărită” (1 Petru 1,8). 


Abia se împărtăşise. Işi ridică mâinile spre cer şi spuse: 
- Astăzi Sunt foarte mulțumit. In această clipă mă aflu în univers, dincolo de stele. 
Mă aflu lângă Dumnezeire, lângă Sfânta Treime. 


Aceste cuvinte ce izvorau dintr-o profundă bucurie sufletească, erau spuse cu 
multă socotință şi se adresau unor oameni care îi erau foarte apropiaţi. Insă 


Părintele Porfirie nu spunea mereu asemenea lucruri. Uneori le spunea fiilor săi 
duhovniceşti: „Nu pot să vă explic aceste lucruri. Le înţelegeţi?”. Alteori însă 
spunea: „Spun doar ce îmi este îngăduit şi nimic altceva ”. Tot părintele spunea: 
„Dar există şi nebunie... Ei, da, când innebuneşte omul, atunci vorbeşte”. 
Cuviosul părinte, care trăia continuu în spaţiul minunilor, se avânta adesea, 
lăsându-se stăpânit de „nebunia întru Hristos”. Atunci vorbea şi spunea cuvinte 
neobişnuite, ca acelea pe care le-am notat mai sus. 


d. Discernământ, străvedere şi înaintevedere 


Părintele Porfirie avea darul dragostei, al ascultării, al smereniei, al privegherii 
şi al rugăciunii necontenite. Toate aceste virtuţi şi toate însuşirile personalităţii 
sale deschideau calea spre cel mai înalt dintre darurile Sfântului Duh, spre 
discernământ. Astfel Cuviosul Părinte Porfirie a dobândit şi şi-a dezvoltat pe 
parcursul evoluției sale duhovniceşti, darul discernământului. A dobândit astfel 
cele trei daruri: discernământul, străvederea şi înaintevederea. ] s-a întâmplat şi 
sfinției sale ce li s-a întâmplat celor mai smeriți şi mai nevoitori Părinţi 
duhovniceşti ai Bisericii, care dobândiseră curăția inimii. | s-au deschis 
orizonturile spre discernământ, care e încununarea tuturor virtuţilor, aşa cum ne 
arată învăţăturile Sfinţilor Părinţi. Legat de acest subiect, PI spunea: 
„adevăratul discernământ nu îl dobândesc decât cei cu adevărat smeriţi”. 
Discernământul, una dintre virtuțile fundamentale ale vieţii duhovniceşti, este un 
dar ce se dobândeşte doar prin multă rugăciune şi prin nevoinţă. 


Sfântul loan Sinaitul, care s-a ocupat îndeosebi de persoanele dăruite cu 
discernământ, în lucrarea sa intitulată „Scara”, vorbeşte despre virtutea 
discernământului ca artă şi ca virtute supremă. Aşadar, 
scrie următoarele: „La începători, discernământul este adevărata cunoaştere a 
lor înşile. Pentru medii, [discernământul] este o simţire a minţii, care deosebeşte 
fără greş. Binele adevărat de binele firii şi de rău, [care este] contrariul său. lar 
pentru cei desăvârşiţi [discernământul] este cunoaşterea pe care a dobândit-o 
din lumina cea dumnezeiască, care poate lumina pe deplin cu strălucirea sa 
întunericul din ceilalți”. În general, discernământul este „cunoaşterea fără greş şi 
înțelegerea voinţei dumnezeieşti în tot ceasul, în tot locul şi în tot lucrul, 
[cunoaştere] pe care de obicei o au cei curaţi cu inima, cu trupul şi cu gura. 
Discernământul înseamnă conştiinţă nepătată şi curăţie a simţurilor”. 





Într-un cuvânt al său, WII analizează diferitele stadii ale drumului de 
urmat de evoluţia darului duhovnicesc al discernământului. Acesta se iveşte din 


lumea duhului care este caracterizat de două virtuţi de bază. Este vorba de ascultare 
şi de smerenie. Apoi, urmând evoluţia duhovnicească a persoanei dăruite cu 
discernământ, ajunge la cele mai înalte virtuţi duhovniceşti ale omului, şi anume la 
străvedere şi la înaintevedere: „din ascultare se naşte smerenia, din smerenie, 
discernământul; din discernământ străvederea; iar din aceasta [din urmă], 
înaintevederea”, 


Aşadar, bătrânul Porfirie, părintele duhovnicesc dăruit cu darul discernământului, 
ca toţi marii părinţi duhovniceşti, avea două daruri deosebite, darul străvederii şi pe 
cel al înaintevederii. Datorită înduhovnicirii sale şi datorită ascetismului sfântului 
bătrân, Dumnezeu îi îngăduise să trăiască stări ca cele descrise mai sus, în timpul 
cărora se anulau legile firii, piereau limitele spaţio-temporale şi se ştergea granița 
dintre zidit şi nezidit. În acest fel îşi împuţina slăbiciunile datorate simţurilor şi 
percepţiilor, în timp ce duhul său lucra cu precădere intuitiv, lucru care îi îngăduia 
să perceapă veşnicia lui Dumnezeu. 


Părintele Paisie Agioritul, înzestrat şi el cu aceste daruri, ori de câte ori vorbea 


despre Bătrânul Porfirie şi despre darurile sale, spunea acestea: „Eu am 
televizor alb-negru, pe când Părintele Porfirie are televizor color”. 


Cuviosul Părinte era din fire un spirit mereu în mişcare, dornic de cunoaştere. De 
aceea căuta mereu să-şi lărgească orizontul de cunoştinţelor şi al experienţelor. 
Vorbea cu specialişti din diverse domenii, citea cărți, cerceta mereu şi încerca să se 
apropie de tainele lumii animalelor, a plantelor, a stelelor, de tainele funcționării 
organismului omenesc. Însă dincolo de această tendinţă de a învăţa mereu, 
principalele forţe care îi călăuzeau sufletul, erau darurile Sfântului Duh, harismele 
sale şi, mai ales, „înţelepciunea lui Dumnezeu, cea a-toate-făcătoare”. Cu ajutorul 
acestora, aşa cum spunea el însuşi, căuta mereu să cunoască şi să trăiască 
experiențe noi, puternice şi unice. Aşa cum era şi firesc, înţelepciunea lui 
Dumnezeu îl înconjura pe Bătrânul Porfirie cu bunătate şi îi dădea „cunoştinţa cea 
adevărată despre cele ce sunt, ca să ştiu întocmirea lumii şi lucrarea stihiilor, 
începutul şi sfârşitul şi mijlocul vremurilor şi prefacerile văzduhului; cursurile 
anilor şi rânduiala stelelor; firea dobitoacelor şi apucăturile fiarelor, puterea 
duhurilor şi gândurile oamenilor, feluritele neamuri ale plantelor şi însuşirile 
rădăcinilor. Toate cele ascunse şi cele arătate le-am cunoscut” (Înţelepciunea lui 
Solomon 7, 17-21). 


Sfântul Bătrân cu darul străvederii şi al înaintevederii — aşa cum reiese dintr-o 
discuţie pe care am avut-o cu Bătrânul Paisie Aghioritul — ajutase foarte mult mai 
mulți oameni, pe unii dintre ei îndepărtându-i de opțiuni şi de acţiuni care i-ar fi 


putut distruge. Datorită acestui har putea să distingă limpede anumite situaţii legate 
de persoane care îl vizitaseră sau aflate departe de el, chiar şi pe alte continente. 
Totodată avea capacitatea de a vedea care este starea sănătăţii trupeşti şi sufleteşti a 
altora. Putea diagnostica probleme psihologice şi boli psihice. De asemenea ştia să 
analizeze programul genetic şi principiile ereditare ale oamenilor. Putea chiar să 
cerceteze gândurile oamenilor, toată evoluția lor personală şi universul psihic 
subconștient. Cu ajutorul acestui dar simplu, având informaţii provenite „din cele 
de sus” , bătrânul intervenea în diferite moduri: le vorbea oamenilor sau tăcea, îi 
sfătuia, îi îndepărta, le dezvăluia, iar uneori, pur şi simplu îi cutremura! Aceasta 
este una dintre acţiunile de temelie ale părinţilor duhovniceşti, aşa cum învăţăm din 
Tradiția Bisericii, acţiune prin care aceştia devin purtători ai Harului dumnezeiesc, 
care orânduieşte cele spre mântuirea oamenilor. Aşadar, când părinţii duhovniceşti 
sunt înştiinţaţi că fiul său duhovnicesc este pregătit şi că are o dispoziţie favorabilă, 
îi vorbesc, făcându-l să se cutremure, sau tac, punându-l pe gânduri. Întâmplarea 
următoare este povestită de domnişoara P. M., una dintre fiicele duhovniceşti ale 
Părintelui Porfirie: 


„Într-o seară, în iarna lui 1978, îl aşteptam pe Părintele Porfirie să vină la noi 
acasă, în cartierul Thisio. Când a ajuns şi a sunat la uşă, m-am dus să îi deschid. 
Bunicuţul era foarte vesel, ca întotdeauna. M-a binecuvântat şi a intrat în casă. 
Am remarcat că taximetristul care îl adusese nu pleca, ci zăbovea, aşa că am 
socotit că voia să-mi vorbească. 


Când m-am apropiat de el, mi-a spus: ,„Spuneţi-mi doamnă cine este acest Bătrân? 
Ştiţi ce mi s-a întâmplat mai adineauri ? Mi s-a părut că se deschide cerul şi un foc 
mi-a pătruns în Suflet! Eu nu sunt prea dus la biserică şi nu prea am treabă cu 
preoții. Pur şi simplu l-am luat în maşină. Pe drum Bătrânul a început să-mi spună 
despre satul meu, despre familia mea şi despre problemele mele personale... Eu, 
să înnebunesc şi mai multe nu! Aşa cum v-am spus, deodată parcă s-a deschis 
cerul şi un foc mi-a pătruns în suflet! Spuneţi-mi cum l-aş mai putea întâlni pe 
acest preot? Aş vrea să merg la el... ”. 


Bătrânul Porfirie avea şi darul de a depăşi limitele percepţiei umane, care este 
mărginită, şi de a se deplasa în spațiul atemporalului, în dimensiunea veşniciei, 
trăind stări şi evenimente ce se petrecuseră în trecut, chiar şi cu secole în urmă, sau 
întâmplări ce urmau să se petreacă în viitorul imediat sau îndepărtat. 


Vom povesti unele întâmplări legate nemijlocit de darurile cuviosului părinte, 
despre care am vorbit mai sus, pentru a înţelege mai bine cum funcționau aceste 
daruri. 


În anul 1964, la începutul verii, „Colţul creştinesc” (Str. Kaningos nr. 12) a 
organizat o excursie în sfânta insulă Patmos. Un cuplu mai în vârstă, Gheorghios şi 
Keti Papathanasiou, care aveau strânse legături duhovniceşti cu Părintele 
Porfirie, l-au rugat să-i însoţească în această excursie. Părintele, căruia îi plăceau 
excursiile şi care nu vizitase această sfântă insulă, a acceptat invitaţia, aşa că au 
plecat împreună. Când au ajuns pe insulă, părintele i-a luat deoparte pe cei doi fii 
duhovniceşti ai săi, s-au îndepărtat de restul grupului şi s-au dus singuri să se 
închine în sfânta peşteră a Apocalipsei. 


Peste tot domnea liniştea şi pacea. Bătrânul le-a spus celor doi să nu vorbească 
nimănui despre ce vor vedea şi vor auzi. Apoi s-a îndreptat spre altar, tămâind. În 
spatele său, îngenuncheaţi, fiii săi duhovniceşti îl urmăreau tăcuţi. Apoi părintele 
a îngenuncheat în mijlocul peşterii. Părea că se ruga. A trecut astfel un sfert de 
oră în tăcere. Deodată a scos un strigăt. Chipul îi strălucea, iar trăsăturile parcă i 
se schimbaseră... 


Bătrânul le-a povestit mai apoi că, ajutat de dumnezeiescul Har, a trăit momentul 
„scrierii ” cărţii „Apocalipsei (93-96 după Hristos) Din partea de sus a stâncii, 
printr-o crăpătură, venea glasul lui Dumnezeu, care se îndrepta spre Sfântul loan, 
care se sprijinea pe un fel de canapea. loan îi dicta ucenicului său, Prohor, care 
„nota ” ,„,„Apocalipsa”. Apoi Bătrânul le-a spus că „a văzut” scene pline de 
dramatism şi că „a trăit” măreția Bisericii şi triumful „Mielului înjunghiat”. 


A doua zi a fost tăcut şi gânditor. Pe chip i se citea o emoție dumnezeiască, iar la 
răstimpuri ochii i se umpleau de lacrimi. 


Chiar după trecerea multor ani de atunci, cuviosul părinte vorbea cu aceeaşi emoție 
despre acea experienţă, spunând: „Am trăit multe clipe şi întâmplări de emoție 
intensă. Ca aceasta nu a fost nici una. A fost cea mai intensă emoție pe care am 
trăit-o vreodată. ” 


Următoarea întâmplare, la fel de importantă, ne-a povestit-o însuşi Părintele 
Porfirie. În ziua de 18 iunie1986, însoţit de câţiva fii duhovniceşti, a vizitat sfânta 
Mănăstire a Profetului Ilie din Amfissa. Această mănăstire se află în regiunea 
dintre Amfissa, Itea şi Hrysos, lângă Delfi. Vizitatorii au fost întâmpinați la sosire 
de părintele Sinesie, preotul şi stareţul Sfintei Mănăstiri care, auzindu-l pe 
Părintele Porfirie vorbind, plângea întruna de emoție (astăzi acolo este mănăstire 
de maici). 


La un moment dat Părintele Porfirie, aflat în mijlocul bisericii, a început să plângă. 
„Cu Harul Său, Dumnezeu mi-a îngăduit să călătoresc în trecut”, zise. „Astfel, m- 
am dus în trecut, adică am călătorit în trecut. Cu ajutorul Harului am văzut că aici 
în biserică s-au slujit Liturghii pline de măreție. M-am întors în trecut, fiindcă văd 
diverse evenimente. Tot mergând în trecut văd o Liturghie cu totul minunată. Este 
o privelişte extraordinară şi tulburătoare. Ce Liturghie minunată a fost aceea! M- 
a atras spre ea, căci întotdeauna mă atrage ce este foarte puternic! 


În jurul Sfântei Mese văd de jur-împrejur Ierarhi slujind cu lacrimile curgându-le 
şuvoaie din ochi. Se pare că venea o nenorocire! Sunt multe Liturghii, dar o 
singură Liturghie e slujită cu atâtea lacrimi. M-a impresionat foarte tare, tocmai 
fiindcă le-am simţit durerea şi m-am întors înapoi. 


Noi nu ştim de ce plângeau. Părea că îndată după sfârşitul Liturghiei, venea 
cineva şi le tăia capetele. Parcă simțeau acest lucru... 


Vedeți voi, în locurile unde au trecut şi au vieţuit, Sfinţii şi-au deschis sufletele şi 
au primit dumnezeiescul Har. Harul dumnezeiesc este o suflare, o adiere, care face 
ca toate să fie plăcute aici. Este ca un fel de magnet pe care orice ai pune, 
dobândeşte proprietăţile sale [ ale magnetului]. Dacă am vrea să atragem nişte 
ace metalice cu un ştift obişnuit, nu am reuşi. Dacă însă am pune ştiftul pe un 
magnet, am putea atrage apoi şi acele metalice. Astfel a devenit şi ştiftul un 
magnet. 


La fel se petrece şi cu Harul dumnezeiesc care i-a vizitat pe sfinţi la răstimpuri. Ei 
şi-au deschis sufletele şi au comunicat cu Domnul. Astfel, Harul dumnezeiesc a 
scăldat tot ce se afla împrejur. Și, dacă ne gândim bine în acelaşi fel, chiar dacă 
nu simţim acest lucru, ne influenţează şi pe noi, cei aflaţi aici în acest moment. De 
aceea ne şi ducem să vizităm Locurile Sfinte pe care le-a sfinţit dumnezeiescul 
Har. lar când mergeţi în locuri unde s-au aflat oameni vicleni ai duhului celui rău, 
dacă sunteți sensibili, veţi simţi o oarecare teamă. Însă nu o teamă ca frica de 
Dumnezeu, ci un nod, o strângere ce te sileşte să pleci. Nu mai vrei să stai acolo, 
fiindcă simţi că te tulbură ceva rău... 


În locul în care ne aflăm acum se întâmplă tocmai contrariul, fiindcă ne simţim 
sufletul renăscând. La fel stau lucrurile şi cu acest frumos iconostas sculptat în 
lemn, al Profetului Ilie. Parcă ar fi nişte sfinte moaşte atinse de Harul cel 
dumnezeiesc. Aşa l-am simțit atingându-l cu mâinile, dar şi în tot trupul meu. Îmi 
dau seama, simțind cât e de tare, că e lemn de paltin... 


Astăzi sunt obosit şi foarte emoţionat. Acolo în biserică am fost atât de mişcat 
încât am plâns foarte mult! Observ însă un lucru: în momentul în care povestesc o 
întâmplare din viața mea, o retrăiesc. Şi simt, povestind-o, bucurie şi entuziasm. 
Desigur, nu e o bucurie întocmai ca aceea simțită când s-a întâmplat acel lucru, ci 
puțin mai mică. Vedeţi doar cum m-am avântat acum şi vorbesc necontenit, tocmai 
eu, care n-am uşurinţa vorbirii. Pricepeţi ce spun? Ei, mă refer tocmai la acest 
lucru, adică la bucuria pe care o simt, trăind întâmplarea respectivă. Şi mă bucur, 
fiindcă atunci m-a cercetat dumnezeiescul Har”. 


În această minunată istorisire Părintele Porfirie descrie poate o Sfântă Liturghie de 
importanţă istorică, ce va fi avut loc la începutul Revoluţiei de la 1821, la istorica 
mănăstire a Profetului Ilie. Acolo s-au adunat clerici şi căpetenii de oşti. Printre 
ierarhii pe care îi pomeneşte Părintele Porfirie se află şi Isaia, Episcopul de Salona 
care i-a binecuvântat pe luptători, binecuvântându-le şi armele şi steagurile, înainte 
de a purcede la lupta cea sfântă. Isaia era membru al Eteriei, colaborator al 
Patriarhului Grigorie al V-lea şi împreună luptător al lui Athanasie Diakos. 


Pe când se întorceau din această vizită făcută la Sfânta Mănăstire a Profetului Ilie, 
la un moment dat cuviosul părinte le-a spus să se oprească. De jur-împrejur erau 
doar munţi. 


În stânga lor, impunător, piscul Parnassului se pierdea printre nori. „Iată, chiar în 
acest loc, în această trecătoare, „văd” că se dă o luptă cumplită ”, spuse Bătrânul 
fiilor săi duhovniceşti. „Această luptă s-a dat acum 35 sau 35 de ani, în timpul 
războiului civil”, continuă el. ,„„Am văzut sufletele, sufletele celor ce se luptau unii 
cu alții. Ambele tabere deveniseră precum fiarele sălbatice. Adică nu mai erau 


suflete omeneşti. Am văzut cum oamenii se transformaseră în fiare”. 


Părintele Porfirie ținea foarte mult la obştile monahale, în special la cele de maici, 
aşa cum am mai spus. De aceea, organiza adesea excursii la aceste mănăstiri. 
Uneori excursiile se făceau pe neaşteptate. Cu ajutorul Harului, părintele „vedea” 
că într-o anume mănăstire maicile aveau „o problemă”. Atunci spunea: „În zori ne 
vom duce la cutare mănăstire, unde trebuie să dăm o mână de ajutor”. Uneori 
călătorea noaptea, punându-și în pericol sănătatea destul de şubredă şi chiar viaţa. 


În general călătoriile şi excursiile pe care la făcea Părintele Porfirie, mai ales când 
era tânăr, aveau un scop pedagogic. Ca părinte duhovnicesc şi ca sfătuitor, avea 
mereu un plan pedagogic înţelept întocmit, prin care voia să-i ajute şi să-i îndrume 
pe fiii săi duhovniceşti care îl însoțeau. Prin urmare, se duceau în locuri unde ştia 
dinainte că vor vedea ceva sau că vor avea ocazia să asculte un cuvânt folositor. Pe 


drum îi pregătea, vorbindu-le despre persoanele pe care urmau să le întâlnească sau 
despre întâmplările minunate, petrecute în trecut, în locul pe care îl vizitau. 


În anul 1984, cuviosul părinte şi câţiva dintre fiii săi duhovniceşti făceau un 
pelerinaj la Sfânta Mănăstire a Sfântului Haralambie din Lefka unde, aşa cum am 
mai spus, fusese duhovnic ani de-a rândul. Acolo s-au întâlnit cu doi soţi pe care 
părintele îi cunoscuse cu 54 de ani în urmă şi despre care le vorbise pe drum. Pe 
soţie o cunoscuse de mică. Pe atunci suferea de crize puternice de epilepsie, iar 
doctorii nu puteau să o ajute cu nimic. Într-o zi Părintele Porfirie s-a rugat cu multă 
smerenie înaintea icoanei Sfântului Haralambie, i-a citit fetei rugăciuni şi de atunci 
aceasta s-a vindecat de epilepsie. 


Pe soţul ei l-a cunoscut pe când era tânăr, în vremea când, ca duhovnic al 
mănăstirii, spovedea de dimineaţa până seara şi poate mai târziu. Când termina de 
spovedit, lua singura pătură pe care o avea şi se ducea să se culce într-un şanţ. 
Dormea acolo „ca un şarpe „ după cum spunea chiar el, şi ca un „cerşetor”. Într-o 
zi, tânărul, care pe atunci era cioban, i-a furat pătura. Când, pe la ora trei dimineaţa 
părintele s-a dus la culcare, negăsind pătura, alergând pe întuneric s-a dus la stâna 
ciobanului şi l-a trezit. Surprins, dar şi înspăimântat de această întâmplare , adică 
de faptul că Părintele Porfirie l-a descoperit de la o depărtare aşa de mare, deşi 
afară era întuneric, 1-a înapoiat pătura, cerându-i iertare în genunchi şi plângând în 
hohote. Acesta era soţul femeii cu care se întâlniseră la mănăstire. 


În aceeaşi zi, Cuviosul Părinte Porfirie a povestit o altă întâmplare petrecută cu 
câţiva ani în urmă. Pe când era tânăr, părintele obişnuia să călătorească făcând 
autostopul. Astfel, într-o zi, a oprit un camion care mergea de la Vathia spre Kymi, 
urmând drumul de pe malul mării. Datorită darului pe care îl avea, Părintele 
Porfirie şi-a dat seama că şoferul era hoț de antichităţi. Acesta căuta comori 
arheologice pe care, după ce le găsea, le vindea. La un moment dat, părintele „a 
văzut” iar cu ajutorul Harului că pe partea dreaptă a drumului pe care tocmai 
mergeau, pe un deluşor, adânc sub un tufiş — pe care acum îl arăta fiilor săi 
duhovniceşti — era îngropată o amforă antică. l-a spus aşadar şoferului să 
oprească şi să sape în acel loc. La început acela nu a vrut, dar, tot vorbind, s-a 
lăsat convins şi a început să sape. Într-adevăr, a descoperit o amforă antică de 
mare valoare, nevătămată de trecerea timpului, care, după spusele părintelui, 
fusese îngropată acolo pe malul mării de nişte pirați cu sute de ani în urmă. 
Văzând şoferul amjfora, a rămas mut de uimire. Mişcat aşadar de această 
minunată întâmplare, l-a rugat fierbinte pe părinte să îl ierte pentru viaţa pe care 
O dusese până atunci. De atunci acel şofer a devenit prieten nedespărțit şi fiu 


duhovnicesc al părintelui, care în felul acesta tulburător, a reuşit să îi dea o lecţie 
şi să îl trezească. 


În timpul unei alte excursii, la Kamena Vourla de astă dată, Părintele Porfirie a 
povestit fiilor săi duhovniceşti o altă întâmplare emoţionantă. Le-a povestit aşadar 
că, pe când era la policlinică, a cunoscut o femeie tânără care i-a spus că medicii 
nu-i mai dădeau nici o speranţă că, într-o bună zi, ar putea deveni mamă. Atunci 
părintele a încercat să îi pună el diagnosticul, iar după ce a binecuvântat-o, i-a 
spus: „Mergi cu bine, căci în curând vei fi mamă”. Aşa s-a şi întâmplat. După 
două luni a rămas însărcinată. Aşadar, îndată ce au ajuns la Kamena Vourla au 
vizitat-o şi pe femeia aceea, care i-a invitat la ea acasă, şi au făcut fotografii 
împreună cu fiica ei, acum în vârstă de treizeci de ani. 


Arareori cuviosul părintele vorbea deschis despre darurile sale. lar când făcea acest 
lucru, îl făcea tocmai pentru a întări, pentru a învăţa sau pentru a da posibilitatea 
celor ce îl ascultau, să se apropie de un spaţiu duhovnicesc greu accesibil pe care 
apoi să îl înţeleagă în profunzime. 


Călătorind spre insula Milos în vara anului 1964, Părintele Porfirie vorbeşte din 
nou despre darurile sale. Dialogul de mai jos a avut loc pe puntea vaporului, în 
timp ce se apropia de port şi este foarte important, fiind definitoriu pentru discursul 
său narativ. Redăm în continuare povestirea Părintelui Porfirie, aşa cum s-a păstrat 
înregistrată. 


„Urcasem pe punte şi priveam. Era în zori; abia se crăpase de ziuă. Pe când 
stăteam eu aşa şi priveam, a venit la mine un domn, începu să povestească 
părintele. L-am întrebat unde merge. 

- La Milos, mi-a răspuns el. 

- Mergi pentru prima oară? 

- Nu, sunt din insulă. 

- Aveţi apă pe insulă? Există vreo fântână? 

- Nu, nu avem apă pe insulă. 

- Dar acolo, sus pe munte, unde sunt crengile acelea roşietice, ce este? l-am 
întrebat eu, arătând într-o parte. 

- Oh, într-adevăr, acolo sus pe munte, chiar unde ai arătat, se află un izvor, zise el 
uimit. 

- Atunci de ce mi-ai spus că nu e nici o fântână? l-am întrebat iar. 

- Da'ce eşti din Milos, de ştii toate astea? îmi zise el. 

- Nu Sunt din Milos şi vin pentru prima oară în această insulă. Uite, chiar pe 
dealul de acolo văd trecând oameni din vechime. 


- Cum poți vedea aşa ceva, în timp ce eu nu văd nimic? mă întreabă uluit. 

- Ştii dealul acesta? îl întreb. 

- Îl ştiu, răspunse. 

- Ei bine, chiar pe dealul acesta, arheologii au descoperit o localitate veche, 
foarte veche, din epoca primitivă, i-am spus eu. 


In acel moment, interlocutorul meu, ofițer de pompieri în Milos, a rămas mut de 
uimire. 


Apoi s-a apropiat de noi un domn mai în vârstă. Era profesorul Filippidis care, 
până în clipa aceea, stătuse în spatele nostru, ascultând în tăcere discuţia 
noastră ”. 


În acest moment al povestirii Părintelui Porfirie, trebuie să spunem că domnul 
Filhppidis (1898-1973), profesor universitar, era specialist în domeniul religiilor, 
recunoscut la nivel internaţional, redactor-şef al revistelor bisericeşti „Pantenos” şi 
„Farul Bisericii”. Totodată slujise cu credință ani de-a rândul viaţa Bisericii 
Ortodoxe”. 


Aşadar, apropiindu-se profesorul, îl întrebă pe cel ce vorbea cu Părintele Porfirie: 
- Ce-ţi spunea părintele? 

- Îmi spunea că nu este din Milos şi totuşi cunoştea insula mai bine decât mine. 
Nu pot pricepe ce bătrân ciudat este acesta! îi răspunse omul. 


„Atunci — îşi continuă povestirea Părintele Porfirie — profesorul Filippidis a venit 
chiar lângă mine şi apoi ne-am aşezat amândoi pe o bancă de pe punte. Când am 
rămas singuri, îmi zise: 

- Chiar n-ai fost niciodată în Milos? 

- Nu. Acum vin pentru prima oară. 

- Nu mă cunoşti? Sunt profesor la Universitate, îmi mai zise Filippidis. 

- Dar tu mă cunoşti pe mine? l-am întrebat eu. 

- Nu te cunosc, dar ştiu că eşti pustnic. 

- De unde ştii? l-am întrebat. 

- Dar tu de unde ai ştiut că acolo se află o aşezare din antichitate? mă întreabă el. 
- Da'ce, te luminează şi pe tine Harul dumnezeiesc? i-am mai Zis. 

- Nu! Eu nu Sunt luminat de IHar. Totuşi mi-am dat seama, deoarece numai un 
pustnic ar fi putut spune ce-ai spus tu, zise el. Doar din ştiinţa mea mi-am dat 
seama că eşti pustnic. 

- Dar ce ar putea pricepe ştiinţa ta? l-am întrebat. 


- Pricepe că ce spui tu doar un pustnic ar putea spune. Nu oricine ar putea spune 
Sie ta 


că este o aşezare „din epoca primitivă ”, zise el. 

- Într-adevăr, acesta e Har dumnezeiesc ...”. 


De atunci, Părintele Porfirie şi profesorul Filippidis au devenit prieteni foarte buni, 
uniți de o puternică legătură duhovnicească. Leonidas Filippidis a devenit unul 
dintre fui duhovniceşti ai Bătrânului, mărturisindu-i părintelui duhovnicesc toate 
tainele vieţii sale. 


Odată profesorul Filippidis l-a invitat pe Părintele Porfirie la unul din cursurile 
sale, în amfiteatrul Facultăţii de Teologie. Părintele a venit şi s-a aşezat timid în 
ultimul rând. Când l-a văzut, profesorul l-a prezentat studenților într-o atmosferă 
de intensă emoție. 


Aşa cum am spus mai sus, sfinţii trăiesc stări suprafireşti, în timpul cărora sunt 
anulate limitele firii. După cum am văzut şi Părintele Porfirie trăia astfel de 
experienţe în timpul cărora se anulau toate limitele spațio-temporale. De obicei 
trăia evenimente din trecut sau întâmplări din viitor, ca şi cum s-ar fi petrecut în 
prezent, adică era părtaş veşniciei celei dumnezeieşti. Povestirea care urmează, 
dovedeşte tocmai acest dar al părintelui. 


Aflându-se în data de 26 septembrie 1987 în Ewvia, cuviosul părinte mi-a povestit 
că pe vremea când era paroh la Policlinica din Atena, obişnuia să ia masa de 
prânz la restaurantul lui Aidinis, de lângă piața Omonia. Într-o după-amiază, 
restaurantul era plin de clienţi. Fiindcă nu găsise nici o masă liberă, chelnerul l-a 
aşezat pe Părintele Porfirie la o masă împreună cu o tânără. Până să le aducă 
mâncarea, au început să vorbească şi să se cunoască. Mai întâi părintele o 
întreabă: 

- Ce meserie ai, fiica mea? 

- Sunt arheolog, răspunse ea. 

„Între timp — povesteşte Bunicuţul — ne-au adus mâncarea şi am început să 
mâncăm. Eu — zise părintele surâzând — mi-am făcut cruce. După o vreme, în timp 
ce mâncam, i-am spus: 

- Copila mea, aş vrea să-ţi spun ceva... 

- Ce să-mi spui, părinte? mă întreabă. 

- Puțin mai Sus de locul unde lucrezi văd un bătrân ce seamănă cu profetul Isaia. 
Este foarte bătrân, înalt, cu barbă lungă şi mai văd cum unii îl duc de mână, i-am 
Spus. 


În acel moment — zise râzând Părintele Porfirie — tânăra rămase uluită. Apoi mă 
întrebă: 

- Ce fel de om eşti? Din prima clipă în care te-ai aşezat aici la masă, am Simţit în 
mine un fel de putere. 

- Ce sunt, fiica mea? Nu sunt nimic, i-am spus (râzând uşor), apoi am adăugat: 

- Ce e? De ce te-ai emoţionat? Să-ţi mai spun ceva despre munca ta. Aţi găsit un 
mormânt plin cu obiecte de aur. Dar tot ce aţi găsit era spart şi găurit... 

- Da, îmi zise, este întocmai cum spui. Acum Stai, Să-ţi spun şi eu ceva. Deasupra 
se află casa unui prezicător, care într-adevăr, aşa cum l-ai descris, asemenea 
Profetului Isaia, înalt, cu barbă lungă şi era orb. Şi într-adevăr, îl conduceau de 
mână întocmai cum ai văzut. Era prezicătorul Tiresias! Spuse ea. 

- Da, Tiresias era, am încredinţat-o eu.” 


În acel punct al povestirii, fiii duhovniceşti ai părintelui l-au întrebat: 

- Părinte, chiar l-aţi văzut pe Tiresias, prezicătorul din Antichitate? 

- Da, răspunse el. Era chiar prezicătorul Tiresias din Teba. L-am descris întocmai 
cum l-am văzut în acel moment când îl duceau de mână. 


Aşadar, doar aflându-se într-o stare de „nebunie” dumnezeiască — aşa cum spunea 
însuşi Părintele Porfirie în această povestire înregistrată — „vedea” persoane şi trăia 
evenimente de parcă s-ar fi petrecut în prezent deşi, pentru noi toți acele 
evenimente s-au pierdut în negura tainică a trecutului. Cu ajutorul dumnezeiescului 
Har, Părintele Porfirie „l-a văzut” şi l-a descris pe Tiresias, vestitul prezicător 
teban, fiul lui Eviros şi al nimfei Harikleea, întocmai cum îl descrie şi mitologia 
greacă cu multe secole înainte de Hristos şi aşa cum este înfăţişat într-un cunoscut 
basorelief antic: bătrân, orb, dus de mână de către doi efebi. 


Altă dată cuviosul părinte a descris iarăşi una dintre călătoriile sale în trecutul 
îndepărtat. În timpul unei excursii făcute la Delfi în data de 16 iunie 1986, le-a 
povestit fulor săi duhovniceşti următoarea întâmplare: „Odată a venit o rusoaică, 
pe nume Irina, O femeie foarte evlavioasă. Era scriitoare şi destule dintre scrierile 
sale au fost traduse şi în limba greacă. A venit la mine şi am stat de vorbă... 

- De unde vii? am întrebat-o. 

- Mi-am petrecut vacanţa pe insula Patmos, îmi răspunse. 

- Da, ai stat într-un loc foarte însingurat, dar ţărmul mării era foarte frumos. lar 
pe partea dreaptă cum priveşti spre mare, se află nişte stânci negre. Ca un fel de 
peşteră, i-am spus. 

- Într-adevăr, îmi răspunse ea, mulțumită de ce îi spusesem. 

- N-aveai de unde să ştii, dar în partea aceea, cu foarte mult timp în urmă, trăiau 
nişte oameni uriaşi, am continuat eu. 


- Ce spui? N-am ştiut! îmi răspunse uimită. Totuşi este adevărat ce spui, fiindcă, 
aflându-mă într-un loc foarte pustiu într-o zi, pe când mergeam pe munte, am 
văzut un izvor, în jurul căruia erau puse nişte lespezi foarte mari, pentru a face 
izvorului un fel de jgheab. Şi-atunci mi-am zis în sinea mea: oare cum au putut 
oamenii să pună nişte lespezi atât de mari în acel loc şi, mai ales, în felul în care 
le-au pus, fără să fi avut pe vremea aceea nici un fel de maşinării? Acum că mi-ai 
spus că erau uriaşi, îmi dau seama că în acea parte a insulei, cu siguranţă că în 
vremurile de demult au trăit nişte oameni foarte vânjoşi, poate vestiţii Ciclopi”. 


In general darul străvederii şi cel al înaintevederii erau folosite de Părintele 
Porfirie pentru a educa şi a tămădui sufletele celor ce primeau manifestarea acestor 
daruri cu credinţă simplă, dar fierbinte. 


Toţi oamenii, săraci sau bogaţi, puţin ştiutori de carte, educați şi chiar înţelepţi, toţi 
cei care se duceau la cuviosul părinte pentru a-i mărturisi cele mai adânci dorinţe, 
jalea şi necazurile, toți trăiau la un moment dat, pentru o clipă — poate cea mai 
importantă clipă din viaţa lor -, în spaţiul prezenţei Sfântului Duh şi în spaţiul 
minunii. De aceea, având în vedere faptul că minunea se izbeşte de raţiunea 
umană, se prea poate ca primele reacții ale oamenilor să fi fost de mirare 
amestecată cu admiraţie, urmată de o profundă emoție, după care erau cuprinşi de o 
nesfârşită dispoziție euharistică. 


În continuare reproducem câteva fragmente din scrisoarea trimisă de omul de 
afaceri Z.V. din oraşul Patra, scrisoare datată 4 martie 1993. Din textul acestei 
scrisori putem înţelege trăirile unui om care a fost binecuvântat să trăiască 
momente extraordinare, în atmosfera dumnezeiescului Har. lată ce scrie Z.V.: 


„În anul 1991, în octombrie, ducându-mă la Muntele Athos împreună cu doi 
prieteni, am reuşit să ne întâlnim cu Părintele Porfirie. Era cu câteva zile înainte 
de a părăsi această vremelnică viaţă. Călugărul care avea grijă de sfinţia sa, 
fratele Panaretos, era ca şi noi din Patra, aşa că ne-a îngăduit să intrăm la 
Părintele Porfirie. 


Atunci l-am văzut pe cuviosul părinte prima oară. Auzisem însă că avea darul 
străvederii. 


Fiecare dintre noi trei ştia ce probleme aveau ceilalţi. Aşadar, intrând în chilia 
părintelui, am văzut un om întins în pat, acoperit cu un cearşaj, ținându-şi afară 
doar capul şi mâinile. Primul a intrat un prieten de-al meu, al doilea eu şi al 
treilea, celălalt prieten. Primul s-a aplecat să ia binecuvântare, iar părintele i-a 


ținut puţin mâna. „Cum te cheamă? ”, l-a întrebat. Prietenul meu i-a răspuns. 
„Câţi copii ai?”, l-a întrebat iar. Acela i-a răspuns că are trei copii. „Fete sau 
băieţi? ”. Prietenul meu i-a spus că are doi băieţi şi o fată. În timp ce îi punea 
aceste întrebări, părintele îi lua pulsul. După ce a tăcut îndelungă vreme, ce părea 
că e un an, i-a spus: "Nu te necăji aşa de tare. În doi ani de zile fiica ta se va face 
bine”, şi apoi începu să îl mângâie pe față. Într-adevăr omul acela avea un necaz 
cu fetița lui, iar eu, care ştiam despre ce era vorba, rămăsesem uluit! 


După ce am luat toţi trei binecuvântare de la Părintele Porfirie am ieşit din chilie. 


Când mi-am revenit l-am rugat pe fratele Panaretos să îmi îngăduie să îi spun 
părintelui că aveam trei probleme ce mă preocupau foarte mult. M-a lăsat să-i 
vorbesc doar după multe rugăminţi, fiindcă spunea că părintele mai avea de trăit 
doar câteva zile şi nu voia să fie deranjat. Când am intrat în chilia sa mi-a luat 
mâna şi ţinând-o într-a sa m-a întrebat cum mă cheamă. l-am răspuns şi apoi i-am 
explicat că mă neliniştesc nişte probleme din pricina cărora aveam nevoie de 
sfatul său. Apoi mi-a Zis să îi spun problemele una câte una. 


În primul rând era vorba despre faptul că, de mai bine de un an, simţeam o durere 
în partea Stângă, în dreptul inimii şi în spate. La control doctorii nu mi-au găsit 
nimic. L-am întrebat pe părintele Porfirie din ce pricină simțeam acea durere, iar 
el mi-a răspuns: „Nu ai nici o boală, dar eşti orgolios şi egoist”. 


În al doilea rând, voiam să am un al doilea copil dar, cu toate eforturile noastre, 
n-am reuşit timp de trei ani şi jumătate. Aşadar, i-am spus părintelui problema 
care ne preocupa. Atunci părintele mi-a făcut semnul crucii pe frunte şi mi-a spus: 
„N-ai grijă. Copilul va veni. Soţia ta va rămâne însărcinată... ”. Apoi am luat 
binecuvântare de la Părintele Porfirie şi am plecat. Eram profund mişcat de 
dezvăluirile sale şi mă emoţionase faptul că Dumnezeu îmi dăruise şansa de a-l 
cunoaşte pe acest om sfânt... 


Astăzi când vă scriu — 4 martie 1993 — „problema” de sănătate ce mă preocupa 
atunci s-a rezolvat de la sine la patru luni de la vizita pe care i-am făcut-o 
părintelui. De asemenea vreau să vă spun că într-adevăr mi s-a mai născut o fetiță, 
care acum are patru luni şi jumătate. Dacă socotim timpul ce s-a scurs din ziua 
când am luat binecuvântare de la Părintele Porfirie până astăzi, ne putem da seama 
că acest lucru a fost cu putință numai datorită rugăciunilor Părintelui. Vă spun că, 
în momentul în care soţia mea m-a anunţat că a rămas însărcinată nu ne venea să 
credem că acest dar ne-a venit atât de repede. 


Domnule profesor, aceste câteva rânduri pe care vi le-am scris despre Părintele 
Porfirie vă rog să le folosiți cum credeți mai bine spre binele şi folosul 
duhovnicesc al fraţilor noştri. 


Sunt încredinţat de sfinţenia Părintelui Porfirie şi de iubirea desăvârşită a lui 
Dumnezeu Cel în Treime”. 


Cu creştinească dragoste, Z.V., Patra 
e. Darul tămăduirii 


Dintre multe daruri ce împodobeau personalitatea Părintelui Porfirie, trebuie să-l 
amintim şi pe acela al tămăduirii a tot felul de boli. Ca părinte duhovnicesc, 
Bătrânul avea relaţii personale foarte strânse cu fiii săi duhovniceşti şi astfel le 
influenţa sufletul, comportamentul şi întreaga ființă. În multe cazuri, cu ajutorul 
Harului, lucra diagnosticând şi tămăduind. Deşi suferea el însuşi de multe boli, 
niciodată nu L-a rugat pe Domnul să-l vindece. Ba chiar spunea adesea: „Mi-e 
ruşine. Cum I-aş putea cere aşa ceva lui Hristos? ”. Astfel, până la sfârşitul vieţii 
şi-a dus cu răbdare crucea împovărătoare a bolii, răbdând durerea cu mulţumire. 
„Aici este răbdarea şi credinţa sfinţilor” (Apocalipsa 13, 10). Totuşi, Domnul a 
dăruit acestei firi atât de slăbite trupeşte, darul tămăduirii multor neputinţe trupeşti, 
a unor boli grave şi a tuturor tulburărilor psihice. 


Aşa cum mărturisesc mulţi oameni ce au suferit de diverse boli şi au fost tămăduiţi 
de Părintele Porfirie, şi chiar şi doctori ce au trăit alături de părintele, fiindu-i fii 
duhovniceşti, sfinția sa, cu ajutorul Harului dumnezeiesc, avea putinţa de a pune 
diagnosticul corect multor bolnavi. Îşi dădea seama repede de existenţa unor boli, 
al căror diagnostic era greu de stabilit chiar de cei mai pricepuţi doctori, având la 
dispoziţie cele mai desăvârşite mijloace moderne ale tehnologiei medicale. Reuşea 
să-şi pună diagnosticul doar ațintindu-şi privirea asupra acelei părți din trup aflată 
în suferinţă sau luând pulsul bolnavului sau pulsul mamei acestuia. Cu ajutorul 
primei metode de diagnosticare, de multe ori părintele a descoperit existenţa 
cancerului, spunând cu exactitate şi în ce fază se află boala. De asemenea a 
descoperit existenţa unei tumori maligne (a unui chist) la ovare şi a spus exact care 
erau dimensiunile acesteia. Cu ajutorul celei de-a doua metode de diagnosticare, 
adică prin luarea pulsului, din câte ştim, putea să cerceteze toată viaţa unui om, să 
îi cerceteze arborele genealogic şi programul genetic. Uneori descoperea 
malformații de natură genetică, de a căror existenţă cei bolnavi nu ştiuseră până în 
clipa în care le spunea părintele. După aceea îi trimetea de urgenţă la doctorii 
specialişti. 


Din următoarea întâmplare vom înţelegem mai bine capacitatea Părintelui Porfirie 
de a diagnostica diferite boli. Într-o zi, în primăvara anului 1990, o familie, părinţi 
şi copii, s-au dus la părintele să ia binecuvântare. Părintele i-a spus mamei Să 
vină ea prima. Când s-a apropiat, ținând-o de mână şi luându-i pulsul, i-a spus: 
„Acum să-mi spui încet numele copiilor tăi, unul câte unul.” Când a ajuns la 
numele fetei sale, pe atunci adolescentă, părintele i-a luat pulsul mai cu luare- 
aminte, a rămas tăcut o vreme, iar la urmă i-a cerut să îi spună vârsta fetei. În 
clipa aceea Părintele Porfirie diagnosticase existența unei „boli autoimune ”, care 
ar fi fost greu de depistat pe cale medicală şi care nu se manifestase şi de aceea, 
încă nu afectase sănătatea fetei. 


De atunci, mai precis din clipa în care s-a manifestat boala respectivă, o mulțime 
de medici, într-un răstimp foarte lung şi cu ajutorul a foarte multe analize de 
laborator, cu mare greutate au ajuns la diagnosticul ce fusese pus cu atâta uşurinţă 
de Părintele Porfirie. Astfel, aşa cum se întâmpla întotdeauna în asemenea cazuri, 
ştiinţa cea plină de osteneală s-a întâlnit încă o dată cu diagnoza cea de Dumnezeu 
luminată, dăruită de Harul cel dumnezeiesc smeritei, simplei şi totodată atât de 
înţeleptei, măritei şi dumnezeieştii „experienţe clinice” a Cuviosului Părinte 
Porfirie. 


Medici greci foarte cunoscuţi respectau şi cinsteau metoda sa de diagnosticare, ce 
de multe ori salva oamenii, scoţându-i din nevoi. Mulțumită acestui dar al său, 
Părintele Porfirie prevenea situaţii dureroase, corecta greşelile sau neglijenţele 
doctorilor, indicând întotdeauna cel mai bun tratament medicamentos. 


În chip deosebit Părintele Porfirie avea grijă de oamenii bolnavi de diferite forme 
de cancer. Bolnavii de cancer ce făcuseră timp îndelungat chimioterapie, dar fără 
nici un folos, erau vindecaţi de Părintele Porfirie. Alte boli, nedureroase, erau 
vindecate prin simpla binecuvântare a mâini sale. 


Din întâmplarea pe care o vom povesti în continuare vom înţelege mai bine, pe cât 
este omeneşte cu putinţă, până unde lucra acest dar al Părintelui Porfirie de a 
diagnostica şi de a tămădui. Este o întâmplare minunată legată de sănătatea maicii 
Theosemni, stareţa Sfintei Mănăstiri Hrysopighi, din Hania (insula Creta). 


Povestirea ce urmează se bazează pe două surse. Pe de o parte ne-a fost povestită 
de o persoană de la această Sfântă Mănăstire, iar pe de altă parte am aflat multe 
lucruri de la persoane apropiate Părintelui Porfirie, care au trăit împreună cu sfinţia 
sa experienţa tulburătoarei întâmplări ce urmează. După cum bine ştim, Părintele 


Porfirie avea la evlavie mare şi ținea foarte mult la Sfânta Mănăstire Hrysopighi 
(Izvorul de aur). De aceea se ruga necontenit pentru stareţa şi maicile acelei 
mănăstiri. Aşadar, ori de câte ori apărea vreo problemă la mănăstire, vorbeau cu 
Sfântul Bătrân şi-i cereau ajutorul. 


Astfel, la un moment dat, stareța Theosemni a simţit o durere persistentă în 
abdomen. În data de 30 ianuarie 1986 s-a dus la cuviosul părinte, în Oporos, 
însoțită de maica Theoxeni, pentru a-i cere sfatul în privința sănătăţii sale. Ca 
întotdeauna, părintele a primit-o cu mare dragoste şi cu bunăvoință. I-a ascultat 
păsul, a aflat amănunte despre durerea pe care o simțea maica stareță şi, după ce 
şi-a îndreptat privirea spre partea trupului aflată în suferinţă, a început să pună 
diagnosticul: „Fiica mea, eşti grav bolnavă. Trebuie să te duci de îndată la un 
medic specialist. Nu amâna, fiindcă nu ai prea mult timp”. 


Spunând acestea părintele a sunat imediat la cabinetul unuia dintre fiii săi 
duhovniceşti din Kolonaki. Este vorba despre domnul Ilias Kouroimalis, care mai 
apoi a fost profesor de gastroenterologie la Universitatea din Creta. La început 
doctorul a spus că nu o poate primi imediat, din pricină că avea foarte mult de 
lucru în acea după-amiază dar, fiindcă părintele l-a rugat foarte stăruitor, a acceptat 
să o examineze în seara aceleiaşi zile. După cum era de aşteptat, diagnosticul a fost 
acelaşi cu cel stabilit de Părintele Porfirie: „cancer generalizat în cavitatea 
abdominală”. 


Fiindcă boala se afla în fază avansată şi, prin urmare, situaţia era gravă, s-a hotărât 
să fie tratată în străinătate. Prin urmare, stareţa a plecat la Londra împreună cu 
maica Theoxeni. Acolo s-au dus la un specialist care, din cauza numărului mare de 
bolnavi pe care trebuia să îi trateze în perioada aceea, la început nu a vrut să le 
primească. Neliniştită, stareţa I-a sunat imediat pe Părintele Porfirie, pentru a-i cere 
sfatul în legătură cu ce era de făcut mai departe. Atunci părintele i-a spus: „Stăruiţi, 
fiindcă acest medic, pe lângă faptul că este un medic foarte bun, mai are şi o mare 
datorie de îndeplinit”. Ele l-au ascultat şi au hotărât să se ducă iar la doctor, deşi în 
clipa aceea nu au înţeles foarte bine ce vrusese să spună Părintele Porfirie. 


A doua zi s-au dus din nou la doctor şi l-au rugat iar, de această dată prin 
intermediul unui doctor tânăr din Creta, care în acea perioadă îşi făcea 
specializarea acolo. Lucrurile s-au schimbat. Îndată ce a aflat că stareţa era din 
insula Creta, doctorul a fost foarte mişcat şi s-a arătat foarte interesat. Ba mai 
mult, a acceptat imediat să se ocupe de cazul ei, spunându-i că în acest fel are 
ocazia să se împlinească „o mare datorie”, o datorie morală pe care şi-o asumase în 
fața tatălui său. Le-a explicat apoi maicilor că tatăl său luase parte ca soldat 


britanic la „Bătălia Cretei”, împreună cu trupele aliate. Pe când se retrăgea, 
călugării cretani l-au salvat ca prin minune şi l-au ascuns. Omul n-a uitat binele pe 
care i l-au făcut. Aşadar, l-a rugat pe fiul său să împlinească el această obligaţie, 
dând ajutor medical oricărui om din Creta ce ar veni la el. Aceasta era obligaţia 
morală pe care acel medic făgăduise să o împlinească. Despre această „mare 
obligaţie” vorbise Părintele Porfirie cu o zi înainte, luminat fiind de Sfântul Duh. 


Astfel oncologul englez a hotărât că stareţa Theosemni trebuia operată pe 13 
februarie 1986. In ziua aceea, la ora opt seara, la Mănăstirea Hrysopighi, s-a 
făcut priveghere toată noaptea. Tocmai în clipele acelea maica stareță era operată 
la Londra. 


La ora patru dimineaţa a sunat telefonul la mănăstire. Era Părintele Porfirie, care 
voia să le spună maicilor despre operaţie şi să întărească duhovniceşte: ,, Aţi văzut 
ce s-a petrecut! O Sfântă Liturghie... şi noi toți adunaţi acolo! Chiar toţi eram... ” 
Și, vorbind cu maicile, îndrumat de o lumină interioară, cuviosul părinte prinse a 
le povesti cum i-a văzut pe toți rugându-se, pe cei de la Hrysopishi, pe cei de la 
Oporos, ca şi pe cei ce, aflaţi în faţa sălii de operaţie, se rugau şi ei, în acele clipe 
de aşteptare plină de neliniște. I-a văzut pe toți, şi pe surorile ce parcă se aflau în 
jurul sălii de operaţie, slujind o sfântă şi supra-lumească Liturghie! A văzut cum 
se adunaseră acolo rugăciunile tuturor, iar sfinţia sa se bucura urmărindu-le cu 
ajutorul Harului. Totodată a văzut cum rugăciunile cele fierbinţi străbăteau 
cerurile, îndreptându-se spre tronul lui Dumnezeu. 


Pe la ora patru şi jumătate, Părintele Porfirie îi dădu telefon Episcopului de Hania 
şi îi spuse: „Prea Sfinţia voastră, aţi văzut ce s-a întâmplat?”. „Nu, părinte, eu nu 
pot vedea. Spuneţi-mi sfinția voastră”, îi răspunse Episcopul. Atunci Părintele 
Porfirie îi spuse şi lui minunatele lucruri pe care le văzuse: „Prea Sfinţia voastră, în 
acel ceas ne aflam toţi acolo...”. 


Cu puţin timp înainte de operaţie chirurgul, medic de talie internaţională, spusese 
cât de gravă era situația. Apreciase ştiinţific situaţia, păstrându-şi stăpânirea de sine 
şi nelăsând nici o urmă de speranţă: „Bolnava nu va tră/”. 


Astăzi, după unsprezece ani, cea care atunci era grav bolnavă, este cu desăvârşire 
sănătoasă. lar cele prevăzute ştiinţific, prin iconomia lui Dumnezeu, au fost cu 
desăvârşire infirmate. 


Probabil acel doctor se va întreba mereu ce s-a întâmplat cu adevărat atunci. In 
orice caz, aşa cum spunea chiar el, a intervenit ceva nefiresc. S-a petrecut o 


minune! O minune, am adăuga noi, care continuă să se săvârşească până în ziua de 
astăzi. O minune ce se săvârşeşte prin Părintele Porfirie, spre slava lui Dumnezeu, 
Care este „minunat întru toți sfinţii Săi” (Psalmul 67, 36). 


Cuviosul Părinte, aşa cum am spus mai sus, nutrea o deosebită dragoste şi era 
foarte apropiat de bolnavii de cancer. Le analiza cu atenţie boala, încerca să le pună 
diagnosticul şi cerceta atent această cumplită boală a epocii noastre. EI însuşi era 
bolnav de cancer ce i se răspândise în tot organismul. Şi totuşi, după cum spunea el 
însuşi, reuşise să-şi adoarmă cumplita boală timp de zeci de ani, folosind ca unic 
medicament rugăciunea neîncetată şi studiul Sfintei Scripturi. 


Odată Părintele Porfirie a stat de vorbă cu o doctoriţă de la Spitalul Singru, despre 
cancer şi SIDA, exprimându-și părerea cu privire la aceste boli, părere pe care mai 
târziu a împărtăşit-o altora: „Am cercetat şi eu cancerul şi am descoperit destule 
elemente. De obicei se îmbolnăvesc de cancer persoanele stăpânite de confuzie 
sufletească, oamenii neliniştiţi, cei chinuiţi de diverse întâmplări şi cei supuşi unor 
presiuni. Când păţeşti ceva şi ţi se spune că ai cancer, trebuie să te încredinţezi cu 
totul iubirii lui Dumnezeu. Trebuie să te linişteşti, să te calmezi, să iubeşti lumea, 
să iubeşti totul. Să fii doar iubire şi doxologie a lui Dumnezeu. Atunci ţi se va sfinţi 
sufletul, când te vei apropia de Dumnezeu şi se va aşterne pacea, sistemul simpatic 
şi cel parasimpatic, ca şi întregul organism, se va linişti, iar cancerul, chiar dacă 
nu se va vindeca, cel puţin va rămâne în acel stadiu... 


Dacă ai aflat că eşti bolnav de SIDA, nu trebuie să te întristezi, ci, mai degrabă să 
fii bucuros. Nu trebuie să-ţi spui că eşti bolnav şi vei muri. În nici un caz! Trebuie 
să studiezi Sfânta Scriptură. Vei vedea că nu există moarte şi că cine crede în 
cuvintele lui Dumnezeu nu moare nicicând! 


Să nu refuzi să iei medicamente, dar să încerci să te vindeci prin rugăciune, 
încredințându-te cu totul lui Dumnezeu. Ştii cât de puternic eram eu pe vremuri? 
Puteai să îmi faci operaţie fără anestezie şi suportam durerea cu Harul 
dumnezeiesc. Acum nu mai am nimic din toate acestea. Într-adevăr, ce mi se 
întâmplă acum este o ispită ”. 


Cu câteva luni înainte de a face ultima călătorie la Sfântul Munte, i-am cerut să ne 
primească pentru a ne da binecuvântarea sa. Chiar în acele zile primisem din 
străinătate un aparat de fotografiat automat, de tip nou. Aşadar, l-am rugat pe 
Bunicuţul să ne îngăduie să îl fotografiem. După ce a stat o vreme pe gânduri, ne-a 
spus: ,, Ştiţi, nu prea vreau să fiu fotografiat ca să nu se râdă de mine. Totuşi vă voi 
lăsa să îmi faceţi o fotografie, căci oricum nu contează. Va fi nevoie de această 


fotografie. Dar să-mi daţi şi mie câteva fotografii, ca să dau şi altora. Ştiţi, în 
ultima vreme, cu dumnezeiescul Har se vindecă de cancer tot mai mulţi oameni în 
Grecia, Canada, Australia şi America. Toţi aceşti oameni îmi cer câte ceva de 
amintire. Acum voi avea ce să le dau”. lată cum un sfânt atât de simplu, de-o 
naivitate copilărească, s-ar putea spune, vorbeşte despre o minune atât de mare de 
parcă ar vorbi despre o neînsemnată întâmplare zilnică: „Ştiţi. În ultima vreme, cu 
dumnezeiescul Har, se vindecă de cancer tot mai mulți oameni...”. 

Apoi şi-a îndreptat pe cap scufia, căpătând o expresie supra-firească. Faţa îi 
strălucea! Cu crucea în mână, binecuvânta. De atunci îi binecuvintează în fiecare zi 
pe toți cei care îl cheamă, privindu-i chipul senin. 


Această fotografie, prima fotografie făcută cu noul nostru aparat de fotografiat, va 
rămâne, cred, o fotografie „istorică”. Aceasta este poate cea mai elocventă 
fotografie a Părintelui Porfirie, care este astăzi, pentru mii de oameni, un sprijin 
nevăzut, în ceasurile de singurătate şi de încercare. Această fotografie a Părintelui 
Porfirie este legată de o întâmplare minunată petrecută într-un mare oraş din 


Macedonia, cam la trei luni după adormirea sa. 


În noaptea de vineri spre sâmbătă, în 22 februarie 1992, doamna Maria 1, 
funcţionară, a suferit un infarct acut şi a fost dusă de urgenţă la unitatea de 
terapie intensivă a spitalului din oraş. Doctoriţa care se ocupa de tratamentul 
bolnavei le-a spus colaboratorilor săi să nu îi facă bolnavei injecţia trombolitică 
ce se face de obicei în astfel de situaţii, fiindcă în zilele acelea bolnava suferea şi 
de cele femeieşti. 


Doamna Maria era bună prietenă cu maica M., stareţa unei sfinte mănăstiri vestite 
în acea regiune. Pe de altă parte, stareța era una dintre fiicele duhovniceşti ale 
Părintelui Porfirie şi cu câteva zile înainte fusese în Oporos pentru parastasul de 
patruzeci de zile al Părintelui Porfirie. La întoarcere, adusese puţin ulei din 
candela ce arde în chilia părintelui şi fotografii de-ale sfinției sale, pe care 
mănăstirea le-a dăruit credincioşilor. Prin intermediul soțului doamnei Maria, 
maica stareță i-a trimis puţin ulei şi o fotografie. Femeia le-a primit cu mare 
emoție şi le-a pus alături pe noptieră, neştiind cine era cuviosul părinte. 


Veni şi ziua de 26 februarie, într-o miercuri, Ziua Sfântului Porfirie al Gazei, când 
îşi serba ziua şi Părintele Porfirie. Maica stareță hotărâse ca în ziua aceea, 
deosebit de dragă părintelui, să îi facă parastas la mănăstirea ei. Aşadar, pe la 
ora cinci şi jumătate dimineaţa, în timp ce pregătea coliva, se ruga fierbinte lui 
Dumnezeu pentru vindecarea sorei sale duhovniceşti, Maria, a cărei stare era 


foarte gravă. Totodată îi cerea ajutorul şi Părintelui Porfirie şi îl ruga cu smerenie 
şi lacrimi să mijlocească mântuirea ei. 


Chiar în clipa aceea, din penumbra salonului de terapie intensivă se ivi uşor 
Chipul unui preacuvios preot, ce se apropie neauzit de patul Mariei, cea grav 
bolnavă. Bolnava nu îi distinse prea bine trăsăturile şi se întrebă de nu cumva cel 
pe care îl vedea era preotul A., părintele său duhovnicesc. Preotul se apropie şi 
mai mult de ea şi, surâzând, îi spuse: „Nu sunt părintele pe care îl aştepţi; 
sunt... ”. Bunicuţul şopti un nume, dar ea nu-l putu auzi prea bine. În orice caz, 
foarte mişcată şi uluită de ce îi spusese acel părinte necunoscut, rămase cu ochii 
țintă la el... EI îi surâse din nou, atinse uşor marginea de jos a patului, o 
binecuvântă şi apoi se îndepărtă... Trecu apoi prin fața paturilor celorlalți opt 
bolnavi, îi binecuvântă şi pe aceia, apoi plecă. Părea că nu atingea podeaua, iar 
mersul semăna mai degrabă cu o plutire uşoară. Nu ieşi pe uşă, ci dispăru, 
îndreptându-se spre fereastră! 


In clipa aceea Maria simţi că s-a vindecat! Simţi că s-a eliberat de ceva neplăcut, 
de o presiune interioară. Se simţi ca înainte de boală şi se ridică imediat din pat! 


Această minune s-a petrecut în ziua de miercuri, 26 februarie 1992, a Sfântului 
Porfirie! La ora 11, făcându-i analizele doamnei Maria s-a constatat că tromboza 
dispăruse de la sine! Uluită, doctoriţa ce o îngrijea a încercat să afle dacă nu cumva 
vreunul dintre colaboratorii săi, în ciuda indicaţiilor ei, îi făcuse bolnavei injecția 
trombolitică. Toţi au încredinţat-o că nu au încălcat indicaţiile. Astfel au ajuns la 
concluzia că, ori au greşit când au pus diagnosticul iniţial, ori aveau de a face cu o 
adevărată minune! 


Acţiunea tămăduitoare a minunatei prezenţe a Părintelui Porfirie nu s-a limitat doar 
la Maria, ci s-a extins asupra tuturor celorlalți bolnavi din salonul de terapie 
intensivă, pe care îi vizitase şi îi binecuvântase în acea dimineaţă. Prin urmare, 
starea sănătăţii li s-a îmbunătăţit brusc, evoluând în chip „ciudat şi nemaivăzut”, 
după cum spuneau medicii. 


Vestea acestei minunate şi nemaivăzute întâmplări s-a răspândit cu iuţeală în 
cercurile medicale şi a fost mult discutată ca şi caz clinic, la un congres de 
cardiologie desfăşurat după puţin timp la Atena. Acest caz a fost un fapt real, 
constatat de medici, neputând fi însă abordat, analizat şi cercetat de către avansata 
ştiinţă modernă, cu mijloacele raționale. 


Apropiaţii Mariei, pentru a se încredința de vindecarea sa, s-au adresat unor medici 
de la Londra, pentru a supraveghea starea bolnavei, dar şi aceia, uluiţi, au constatat 
la rândul lor că bolnava se vindecase pe deplin! 


Cu trecerea timpului, această minunată întâmplare a început a se răspândi şi mai 
mult. Primele informaţii pe care le-am primit despre acest eveniment erau generale 
şi vagi. Singurul lucru pe care l-am ştiut cu exactitate din prima clipă, a fost locul 
unde s-a petrecut minunata arătare a cuviosului părinte. Din clipa aceea, dragostea 
şi respectul pe care le nutream pentru Părintele Porfirie, m-au îndemnat să purced 
de îndată la analizarea şi la cercetarea sistematică a acestui eveniment. 


După aproape opt luni, între 24 şi 27 septembrie 1992, mă aflam în vizită la 
Muntele Athos, unde obişnuiesc să merg în pelerinaj în fiecare an în această 
perioadă. Voiam să pornesc de la Sfânta Mănăstire Simonopetra. Însă Maica 
Domnului şi cuviosul părinte au orânduit altfel lucrurile. În dimineaţa zilei de 24 
septembrie m-am întâlnit în Uranopolis cu loan, Mitropolitul de Sidirokastro, care 
voia să îl viziteze pe părintele Maxim în Kerasia, unde hirotonea un preot. După 
ce mi-a spus ce program avea, mi-am schimbat şi eu traseul şi ne-am dus 
împreună în Kerasia, la părintele Maxim. Înainte însă voiam să trec să mă închin 
la mormântul Părintelui Porfirie din Kafsokalivia. 


Caiacul ce ne-a dus a ancorat în portul din Kajsokalivia după-amiază. Am pornit- 
o pe cărare în sus cu totul şapte oameni ce nu ne cunoşteam între noi. Suiam pe 
sub coamele umbroase ale copacilor, iar în jos marea albastră se pierdea în zare, 
unindu-se cu cerul. Această nesfârşire întindere albastră-sidefie era marea iubire 
a Părintelui Porfirie. Erau clipe când privirea ţi se adâncea în acel albastru 
profund, când gândurile stau împăcate, iar sufletul se însenina. 


La mormântul Părintelui Porfirie am ajuns doar trei din grup. Ceilalţi patru o 
luaseră înainte. După ce ne-am închinat la mormânt cu emoție mare, am prins a 
vorbi despre părintele şi astfel ne-am cunoscut între noi. Unul era domnul K.K., 
teolog, iar celălalt, domnul K.M., meşteşugar. Amândoi erau din acelaşi oraş cu 
Maria, doamna care trăise minunea de care am vorbit mai sus, şi îi erau chiar 
buni prieteni. Domnul K.M. era chiar vecin cu ea. 


Astfel, în chip minunat părintele ne-a adunat înaintea mormântului său, în acel 
amurg. Părintele 1-a adus acolo tocmai pe acei doi oameni care puteau să dea un 
răspuns întrebărilor mele. Aşadar, cei doi fraţi întru credință mi-au dat numărul de 
telefon al Mariei ca să pot sta de vorbă cu ea. l-am rugat ca, până atunci, să îi 
transmită din partea mea că aş dori să ne întâlnim pentru a vorbi despre minunata 


întâmplare pe care o trăise. Am petrecut seara împreună cu cei doi prieteni şi a 
doua zi ne-am văzut fiecare de drumul său. 


Odată ajuns la Atena, i-am trimis o scrisoare Mariei, punând înăuntru o fotografie 
a Părintelui Porfirie. După cum mi-au spus mai apoi cei doi prieteni ai mei, în tot 
acest răstimp Maria era chinuită de o mare îndoială, încercând să afle cine putea 
fi sfântul care a vizitat-o în dimineaţa aceea şi a vindecat-o, salvându-i viaţa. Pe 
Părintele Porfirie nu-l cunoştea. Voia să creadă, dar glasul îndoielii era încă 
foarte puternic. 


Într-o seară însă, aşa cum mi s-a spus mai apoi, Maria s-a trezit deodată, auzind o 
voce care îi spunea: „Mâine vei primi o scrisoare. În plic vei găsi o fotografie. Cel 
pe care îl vei vedea în fotografie este cel ce te-a vindecat în dimineaţa aceea. 
Aşadar, de-acum să nu te mai îndoieşti ” 


A doua zi dimineaţa, Maria a primit într-adevăr o scrisoare! Era scrisoarea pe 
care i-o trimisesem cu câteva zile mai înainte, punând în plic fotografia cuviosului 
părinte. 


f. Darul „înţelegerii” limbilor străine 


Aşa cum am mai spus, în istoria seculară a Bisericii noastre, puţini sunt Sfinţii care 
au avut atât de multe şi însemnate daruri, ca acelea ce împodobeau personalitatea 
Părintelui Porfirie. 


Un alt dar al părintelui era acela al înţelegerii limbilor străine. Ştim cu toții că 
numele cuviosului părinte, precum şi faima vieţii sale ascetice, se răspândiseră în 
toată lumea. Astfel, mulți oameni din diferite ţări, greci, dar şi alte naţionalităţi, 
veneau la el pentru a-i cere sfatul când întâmpinau probleme grave ce le împovărau 
sufletul. Alergând astfel la sfatul Părintelui Porfirie, se făceau părtaşi tainei 
prezenţei Sfântului Duh, prin intermediul acțiunii darurilor părintelui. 


Ne-am putea întreba în ce fel comunica Părintele Porfirie cu vizitatorii de altă 
naţionalitate, de vreme ce, ştim bine, cuviosul părinte nu învățase nici o limbă 
străină. Şi totuşi, aşa cum vom vedea, chiar şi în asemenea situaţii, comunicarea 
era pornită din suflet, profundă şi temeinică. 


Într-o scrisoare pe care mi-a trimis-o în data de 27 august 1996 maica Theodosia, 
stareța Sfintei Mănăstiri Varnakova a Maicii Domnului, din Efpalio, judeţul 
Dorida, povesteşte o întâmplare legată tocmai de acest dar al Părintelui Porfirie. 


Această povestire a fost povestită după adormirea părintelui de către unul din fiii 
săi duhovniceşti, care a văzut şi a auzit cele întâmplate: 


„Odată I-a vizitat pe Părintele Porfirie un oficial irlandez împreună cu interpretul 
său, pentru a discuta cu sfinţia sa şi pentru a-i cere sfatul într-o problemă gravă ce 
îl preocupa. Nedorind prezenţa interpretului în timpul discuţiei, Părintele Porfirie 
întrebă: „La ce ai nevoie de el?”. Interpretul interveni spunând: "Bine, părinte, 
dar cum vă veţi înţelege? ”. Atunci părintele îi spuse de-a dreptul: „Tu să ieşi 
afară, că om şti noi cum să ne înţelegem ”. Atunci interpretul a plecat şi în chilie 
au rămas doar părintele şi vizitatorul său. După vreo douăzeci de minute 
irlandezul ieşi din părintelui, iar interpretul îl întrebă: „Cum v-aţi înţeles?” 
Irlandezul îi răspunse: „N-a fost nici o greutate, fiindcă părintele ştie irlandeza la 
perfecție”. 


Darul acesta îl avea şi Cuviosul Paisie Aghioritul, la care a venit un profesor 
universitar din Franţa, de la Sorbona, găzduit la Simonopetra, care s-a înţeles cu 
părintele în acelaşi fel. 


După umila mea părere, în astfel de cazuri, prezenţa Sfântului Duh s-a manifestat 
în chip „tălmăcitor”, ca să zic. Adică i-a ajutat pe amândoi interlocutorii să 
înţeleagă fiecare în parte, limba celuilalt, deşi îi era necunoscută. Aş îndrăzni să 
spun că este vorba despre repetarea unui eveniment unic în istoria Bisericii, dar şi 
a civilizaţiei universale, eveniment petrecut în ziua Cinzecimii: „Și când a sosit 
ziua Cincizecimii, erau toţi Apostolii la un loc.. şi s-au umplut toţi de Duhul 
Sfânt şi au început să vorbească în alte limbi, precum le dădea lor Duhul a grăi. 
Și erau în Ierusalim locuitori iudei, bărbaţi cucernici, din toate neamurile care 
sunt sub cer... şi fiecare îi auzea pe ei vorbind în limba sa. Și erau uimiţi toți şi 
se minunau...” (Fapte 2,1-7). 





IV. Bătrânul Porfirie, Părinte duhovnicesc şi pedagog 


Mă rog mereu ca fiii mei duhovniceşti 
Să Îl iubească pe Dumnezeu, Care este 
Totul, ca să ne învrednicească să intrăm 
În Biserica Sa pământească. Fiindcă 
De aici trebuie să începem. 
Ieromonahul Porfirie 

(din „, Testamentul duhovnicesc ”). 


Am ieşit afară în zori să privesc 
Marea Egee şi să-i simt mireasma ... 
Bătrânul Porfirie 


Văzându-l prima dată pe Părintele Porfirie, întins pe pat, în mica sa chilie, aveai 
senzaţia că păşeşti în altă lume, simţindu-te transportat în lumea străveche a 
Profeților din Vechiul Testament şi în acelaşi timp trăind o stare de pace şi 
tulburare. Apoi îți aduceai aminte întâmplări şi scene ca acelea descrise în viaţa 
Sfântului Antonie, văzând chiar în faţa ta chipul unui Bătrân biblic, al unui 
„stareţ”, al unui înţelept prin experienţa dobândită şi al unui om binecuvântat cu 
darul „paternităţii duhovniceşti”. 


Părintele Porfirie era un adevărat părinte duhovnicesc ajuns la o înaltă măsură 
a duhovniciei. Tocmai de aceea lucra atât ca pedagog cât şi ca sfătuitor al 
credincioşilor. Metoda pedagogică pe care o aplica se întemeia pe funcția 
paternităţii duhovniceşti, fiind vorba, de fapt, de pedagogia Părinților Bisericii, aşa 
cum s-a păstrat până în zilele noastre, în cadrul tradiției bisericeşti isihaste şi 
filocalice. 


Aşa cum am spus mai sus, III INI socotea că părintele 


duhovnicesc este însăşi prezența vie a lui Hristos, fiind totodată un om 
desăvârşit, renăscut întru Hristos şi o vatră a focului celui dumnezeiesc în lume. 
Părintele duhovnicesc este socotit a fi prototipul pedagogului. Părintele Porfirie a 
fost şi continuă a fi şi astăzi un sfătuitor exemplar al tinerilor, dar şi al oamenilor 
de orice vârstă şi, mai ales, al părinţilor. 


Ca părinte duhovnicesc, Bătrânul Porfirie era una dintre persoanele cele mai 
însemnate din familia duhovnicească a Bisericii creştine, fiind legat de fiii săi 
duhovniceşti printr-o dumnezeiască legătură părintească. Părintele nutrea faţă de 
toţi o iubire deplină şi desăvârşită, având deja în sine desăvârşire duhovnicească şi 


sfințenie. Prin sfaturi duhovniceşti, adică în chip tainic şi duhovnicesc, îşi ajuta fiu 
duhovniceşti „să se nască” şi „să renască”, prin citirea Evangheliei. În Părintele 
Porfirie se împlinea cuvântul apostolic: „Căci de aţi avea zeci de mii de învăţători 
în Hristos, totuşi nu aveţi mulţi părinţi. Căci eu v-am născut prin Evanghelie în 
Iisus Hristos.” (| Corinteni 4, 15). 


Învățătura duhovnicească a Părintelui Porfirie este un dar primit de la Sfântul 
Duh, fiind strâns legat de întreaga personalitate a unui părinte duhovnicesc. În 
primul rând depinde de maturitatea sa duhovnicească şi emoţională, de 
„înţelepciunea sa duhovnicească şi pedagogică” şi în mai mică măsură de ceea ce 
lumea socoteşte a fi experienţa psihologică şi pregătirea în domeniul pedagogiei. 


Într-adevăr, Cuviosul Porfirie era un părinte duhovnicesc şi un învăţător exemplar. 
Lucrarea sa de învăţător decurgea firesc din darul Sfântului Duh. De aceea era o 
lucrare tainică, ce nu provenea „din ştiinţa învăţăturii omeneşti”, fiind îndrumată 
de puterea „înţelepciunii învățătorului celui lăuntric”. 


Aşa cum am spus mai sus Cuviosul Porfirie avea o personalitate desăvârşită, 
împodobită de nenumărate calităţi şi virtuţi morale şi duhovniceşti. Cea mai mare 
dintre virtuțile sale era discernământul. În primul rând Cuviosul Porfirie era un 
învăţător al discernământului. Arta pedagogică a discernământului era fundamentul 
de la care pornea în sfătuirea şi îndrumarea sufletelor, lucrând uneori pentru a 
preîntâmpina, iar alteori pentru a le tămădui rănile. Învățătura sa este de o forță 
uriaşă, putând, după cum remarcă Sfântul loan Gură de Aur, să îmblânzească cele 
mai răzvrătite suflete. 


Aplicând această pedagogie tainică, părintele îi învăţa, îndruma şi sfătuia pe copii, 
adolescenţi, tineri şi, mai ales, pe părinţi. Învăţa pe alţii nu doar prin cuvântul, ci şi 
prin tăcerea sa, adesea fiind de ajuns doar prezenţa părintelui lângă oameni. 
Niciodată nu formula reguli morale abstracte, ci îşi povăţuia fiii duhovniceşti, 
având cu ei profunde relaţii interpersonale. 


Aşadar, l-am putea defini ca fiind un pedagog modern a cărui teorie şi practică 
pedagogică, pornesc de la Părinţii capadocieni, pentru a ajunge la unul din cele mai 
moderne concepte antropologice şi anume la „educaţia personalizată”. Teoria şi 
practica sa erau moderne şi eficiente. Şi nici nu puteau fi astfel, de vreme ce erau 
scăldate de lumina unică a Sfântului Duh. Principiile pe care se baza lucrarea sa 
sunt principiile care trebuie să conducă acțiunile oricărui pedagog, sfătuitor, 
psiholog sau psihoterapeut modern şi, în general, ale oricărui om ce desfăşoară o 
activitate „clinică” şi care încearcă să-şi înţeleagă semenii. 


Aşa cum am mai spus, cuviosul părinte se învrednicise de tânăr, datorită 
dumnezeiescului Har, să fie socotit de oameni drept părinte duhovnicesc plin de 
discernământ, putând astfel să îi ajute în diferite moduri şi prin felurite mijloace. 
Le asculta problemele cu atenţie, răbdare şi înţelegere, intuindu-le neliniştea. 
Răspundea cu blândeţe şi bunăvoință întrebărilor ce i se puneau. Dojenea, 
încuraja şi susţinea sufleteşte pe toţi cei descurajaţi. Nu era tulburat de prezenţa 
împovărătoare sau lipsa de discernământ a unora dintre fiii săi duhovniceşti. 
Cuvântul lui nu era un simplu cuvânt de comunicare superficială, ci era un 
cuvânt profund, capabil să povăţuiască sufletele, un cuvânt de comunicare cu 
sufletele fiilor săi duhovniceşti. 


Cuviosul Părinte Porfirie era desăvârşit curat şi de aceea avea „duh văzător” 
(Evagrie), ce îl îndruma spre adevărata cunoaştere de sine. Totodată îi îngăduia să 
cunoască şi să înţeleagă gândurile fulor săi duhovniceşti ce alergau la el spre a cere 
povaţă şi îndrumare. Astfel, „văzând şi înțelegând cele ale inimii” (Clement 
Alexandrinul, „Pedagogul”9,3), Părintele Porfirie citea sufletele celorlalţi ca o 
carte deschisă. Îşi privea interlocutorul şi privirea sa părea că pătrunde în 
adâncul sufletului şi al fiinţei aceluia şi că nu îi poate fi ascuns nimic. În clipa 
aceea interlocutorul părintelui simţea bucurie; pace lăuntrică şi o nesfârşită 
bucurie. 


Cei ce vorbeau cu Părintele Porfirie nu erau atraşi doar de profunzimea cuvintelor 
sale ce sfătuiau şi mângâiau totdeauna. Fiii săi duhovniceşti erau atraşi de chipul 
dumnezeiesc în care vieţuia părintele, precum şi de blândeţea pe care o emana 
prezenţa sa: „Căci nu numai învăţătura, povaţa şi îndrumarea sfinţilor, ci şi 
însăşi vederea lor este foarte folositoare şi plăcută” „Către 
Acvila şi Priscilla”, om. II, 1, P.G.B. 27, 52). 





Este greu de pătruns şi de înţeles măreţia unor asemenea trăiri. În momentul 
întâlnirii şi ala comunicării cu fiii săi duhovniceşti, părintele folosea iubirea 
evanghelică drept mijloc pedagogic de mare eficienţă. Părintele trăia o iubire 
unică, necondiționată şi neţărmurită ce se răspândea în jur prin Sfântul Duh, 
Care era prezent la întâlnire, întărind relaţia interpersonală dintre părintele 
duhovnicesc şi fiul duhovnicesc. Fiind prin excelenţă un om al iubirii, Părintele 
Porfirie era plin de dragoste dumnezeiască pe care o revărsa asupra tuturor 
celor aflaţi în preajma sa. Aşadar, orice om care vorbea cu părintele simţea 
iradierea acestei iubiri, devenind receptor al nesfârşitei iubiri dumnezeieşti. În 
acele clipe părea că nu mai există nici un om. În clipele acelea — clipe trăite pentru 
prima dată — părea că timpul şi viaţa s-au oprit în loc, că a pierit chiar şi amintirea 
necazurilor şi a morţii. Atunci interlocutorul cuviosului părinte trăia în prezent 


unicitatea întâlnirii duhovniceşti, de parcă ar fi păstrat doar pentru sine această 
dragoste pe care 1-o arăta „Părintele” său duhovnicesc. 


După ce pregătea această atmosferă prielnică, cuviosul părinte îşi începea lucrarea 
prin care diagnostica, tămăduia şi sprijinea duhovniceşte. De obicei pornea de la 
problema concretă care îl preocupa pe interlocutorul său, adică de la punctul de 
plecare vizibil al chestiunii. Înainta apoi, ajungând la substratul cauzal şi la mobilul 
comportamental al interlocutorului său. Având puterea să stabilească 
„diagnostice”, dar şi capacitatea „înţelegerii psihologice”, cum am spune noi 
astăzi, Bunicuţul încerca să arunce lumină asupra cauzei unei purtări ciudate sau a 
unui păcat. Încerca în măsura în care fiul său duhovnicesc era pregătit şi era dispus 
să se pocăiască şi să-şi dezvăluie subconştientul. Totodată încerca să aducă la 
lumină patologia istoricului său sau al familiei sale. 


După această abordare a problemei concrete, îndrumat întotdeauna de 
dumnezeiasca lumină a Sfântului Duh „cel ce grăieşte întru el” (Matei 10, 20), 
părintele cerceta amănunțit toată viaţa celui cu care vorbea. De multe ori părintele 
duhovnicesc vorbea despre problemele strict personale ale „fiului său”, 
dezvăluindu-i amănunte ascunse şi chiar necunoscute din viaţa aceluia. Din clipa 
aceea, fiul duhovnicesc se lăsa cu totul şi necondiţionat în grija părintelui său, cu 
sufletul larg deschis. 


Părintele izbutea să deschidă astfel sufletele oamenilor, rugându-se neîncetat. 
Această deschidere era rezultatul rugăciunii, care deschidea sufletele şi mai mult. 
Astfel sufletele se transformau necontenit într-un pământ însetat, într-un pământ 
gata să primească sămânţa şi să rodească. Atunci Părintele Porfirie alegea metoda 
cea mai potrivită persoanei pe care o sfătuia şi o îndruma. Vedem astfel cum 
părintele duhovnicesc, om cu discernământ, luminat de Harul dumnezeiesc, 
lucra atât ca pedagog cât şi ca sfătuitor, urmând principiile de bază ale 
pastoralei pedagogice contemporane. Părintele Porfirie îşi îndruma fiii 
duhovniceşti, ţinând seama de personalitatea fiecăruia în parte. Socotea că 
fiecare om în parte este o valoare absolută, o personalitate unică şi irepetabilă. 
Înţelegea şi respecta caracterul fiecăruia. 


Dumnezeiescul învăţător rezolva astfel fiecare problemă separat, în funcţie de 
particularităţile sale. Niciodată nu sfătuia doi oameni în acelaşi fel. Dacă era 
consultat de zece oameni în aceeaşi problemă, dădea zece sfaturi diferite. 


Părintele Porfirie îşi accepta semenii aşa cum erau, cu slăbiciunile şi cu 
particularităţile lor comportamentale, neîncercând niciodată să îi modeleze după 


tiparul său. Nu era impresionat de înfăţişarea exterioară a oamenilor şi îndeosebi a 
tinerilor şi nu reacţiona criticându-i şi respingându-i, din pricina excentricităţii lor 
exterioare şi a felului lor provocator de a fi. Privea în adâncul sufletului lor, le 
înțelegea motivele care îi făceau să se comporte astfel, fiindcă ştia că în 
momentul în care este bine orânduit interiorul unui om, se orânduieşte de la sine 
şi exteriorul. Aceeaşi cale o urmează de altfel toţi Părinţii Bisericii care îi iubesc 
pe oameni aşa cum sunt, cu slăbiciunile şi defectele lor, acţionând cu chibzuinţă 
educativă şi înţelegere psihologică şi folosind metode pedagogice flexibile. 


Întotdeauna când dădea sfaturi altora, cuviosul părinte se ferea de extreme şi 
exagerări, socotind că nu pot contribui la evoluţia duhovnicească şi la maturizarea 
emoțională a tinerilor. Dimpotrivă, metodele şi mijloacele folosite erau moderaţia, 
iubirea nețărmurită, îngăduinţa chibzuită şi tăcerea, toate acestea atrăgând sufletul 
tinerilor spre „tămăduire şi trezvie”. 


Vom prezenta în continuare câteva exemple privind felul în care Părintele Porfirie 
îi sfătuia pe fiii săi duhovniceşti. Cu ani în urmă, pe când însă mai slujea la 
Policlinica din Atena, într-o zi, pe când mergea prin piața Omonia împreună cu 
două dintre fiicele sale duhovniceşti, văzu venind din faţă o tânără cu înfăţişare 
provocatoare, purtând o fustă mini, aşa cum era moda. Îndată ce au văzut-o, 
Părintele Porfirie întrebă: 

- Ei, ce ziceţi? Ce credeți? E de condamnat oare această fată? 

- Nu, părinte, i-au răspuns fiicele sale duhovniceşti, cunoscându-i convingerile. 

- Bine faceţi că nu o judecaţi, zise părintele. Să nu judecaţi oamenii după aspectul 
lor exterior. Această fată pe care o vedeţi are un suflet minunat! Are un suflet 
foarte energic, iar ceea ce face acum, adică felul acesta de a provoca, se 
datorează puterii sufletului său. Gândiţi-vă ce s-ar întâmpla dacă această fată L- 
ar cunoaşte pe Hristos, dacă ar cunoaşte tot ce ştiţi voi. Cu siguranţă ar ajunge 
foarte departe!” 


Astfel sfătuia şi învăţa Părintele Porfirie, îndrumându-i pe toţi frații credincioşi, 
prin fapte şi supraveghere. 


Altă dată doi părinţi evlavioşi (tatăl era inginer, mama educatoare) s-au dus la 
Părintele Porfirie ca să-i ceară sfatul în privinţa copilului lor, un adolescent foarte 
neastâmpărat. 

- Părinte, i-au spus, copilul a crescut şi avem mi probleme cu el! Întârzie serile, nu 
ne ascultă, e obraznic şi frecventează un anturaj prost. 

Atunci părintele le-a răspuns: 


- De-acum înainte să tăceţi. Ascundeţi-vă cucernicia ca să nu îl provocați. În acest 
moment el se simte ca şi cum voi aţi fi bine îmbrăcaţi, cu haine de sărbătoare, iar 
el ar fi „jegos” şi zdrențţăros ”. Se simte provocat tocmai de prezența voastră 
„Cucernică ”, ce îl îndepărtează şi îl întărăâtă. 


Vom mai da încă un exemplu în ce priveşte felul în care Cuviosul Părinte Porfirie 
îşi sfătuia fiii duhovniceşti. Cu ani în urmă s-a dus la Părintele Porfirie o tânără 
credincioasă, absolventă a Universităţii, ca să îi ceară sfatul şi să o îndrume în 
luarea unei decizii de mare însemnătate pentru viaţa sa. Tânăra hotărâse să se 
ducă la mănăstire, lucru ce i se părea foarte limpede în acel moment. Părintele 
Porfirie, deşi nu fusese la ea acasă şi nu îi cunoştea familia, a sfătuit-o astfel: 

- Fiica mea, deocamdată nu o mai provoca pe mama ta punând tot felul de icoane 
la tine în cameră. Dă jos câteva de pe perete, că nu e nici un bai. 


Altă dată, în timpul campaniei electorale din anul 1989, Părintele Porfirie îi 
telefonă la ora patru dimineaţa uneia dintre fiicele sale duhovniceşti, domnişoarei 
P.M. Cu ajutorul Harului dumnezeiesc Părintele aflase că în acel moment tânăra 
avea nevoie de sprijin sufletesc şi duhovnicesc. Aşadar, a început a-i spune: 

- Ştii, astăzi a venit cineva la mine şi mi-a cerut să-i analizez Crezul. 


Și părintele începu să analizeze Crezul la telefon. Vorbi cam o jumătate de oră. 
Glasul i se schimbase, de parcă vorbea altcineva, aşa cum se întâmpla mereu când 
rostea texte sfinte. 


Atunci tânăra a înţeles că acel telefon era o ocazie unică de comunicare 
duhovnicească şi de împreună rugăciune cu părintele său duhovnicesc. 


Cuviosul Părinte credea că cel mai însemnat sprijin şi ajutor pe care îl poţi da cuiva 
este următorul: să stai să îl asculți, când vrea să îți vorbească despre nevoile şi 
problemele sale, când vrea să-şi spună păsul, când vrea să-i fu alături ca să nu 
simtă singurătatea cumplită şi respingerea socială, care împovărează sufletul 
omului. Îmbrăţişarea părintească plină de dragoste a cuviosului părinte îi cuprindea 
pe toţi cei îndureraţi, pe cei apăsaţi sufleteşte, care riscau să se prăbuşească. Astfel, 
părintele duhovnicesc şi fiul său erau două fiinţe unite, două inimi care băteau în 
acelaşi ritm, care sufereau împreună, care îndurau şi nădăjduiau împreună. 


Părintele Porfirie nu era doar sfătuitorul şi învățătorul tinerilor. Era totodată 
părintele duhovnicesc şi îndrumătorul unor grupuri populare mai largi. Călătorea şi 
vizita sate mici şi îndepărtate despre care ştia, cu ajutorul dumnezeiescului Har, că 
au nevoie să li se dezvăluie şi să conştientizeze prezenţa lui Dumnezeu în viaţa lor. 


Astfel, în felul său propriu, printr-o pedagogie practică trezea sufletele oamenilor 
simpli din regiuni sărace în experienţe duhovniceşti. Prin cuvântul său şi îndeosebi 
prin acţiunea generoasă a darurilor sale, îi făcea părtaşi tainelor dumnezeiescului 
Har. Îi ajuta să Îl descopere pe Dumnezeu chiar în viaţa lor smerită şi săracă. Aşa 
cum făcea pe atunci şi un alt părinte în Peleponez, străbătea satele trezind sufletele 
oamenilor aflați în letargie duhovnicească. 


Intr-o înregistrare din iunie 1986, Părintele Porfirie povesteşte — descriind totul în 
culori vii, aşa cum obişnuia — câteva dintre călătoriile sale misionare şi evenimente 
tulburătoare ce s-au petrecut cu aproximativ patruzeci de ani în urmă, adică în anul 
1946. 


Discursul său narativ-educativ trezeşte sentimente ce îndepărtează acţiunea 
pustiitoare a grijilor pentru traiul de zi cu zi, ne întăresc dorinţa de a ne ruga, 
transformând astfel lenea zilnică în preocupare pentru slăvirea lui Dumnezeu şi în 
bucurie a chinuitului nostru suflet. 


Cuviosul părinte povesteşte următoarele: „Într-o dimineaţă, foarte devreme, am 
luat-o în jos spre biserică. Biserica însă era închisă, fiindcă paracliserul nu o 
deschisese încă. Aproape de biserică se afla o lăptărie, aşa că m-am dus acolo, 
aşteptând să vină paracliserul. La ora aceea lăptăria era goală. M-am aşezat la 
masă cu lăptarul, pe nume Athanasios Bratsios. La un moment dat intră în lăptărie 
un client şi ceru lapte. În timp ce Thanasis îl servea cu lapte, am băgat de seamă 
că era foarte supărat. După ce i-a dus laptele, a venit şi s-a aşezat la masa mea. 
Atunci i-am zis: 

- Thanasis, te văd foarte supărat. 

- Într-adevăr, sunt foarte supărat, fiindcă mi-e soția bolnavă, zise el. 

- Soţia ta, i-am spus eu, are piatră la rinichiul drept şi, din cauza asta, toată 
noaptea s-a dus la toaletă. Se ridica, venea înapoi în pat şi apoi iar se ridica. Din 
cauza durerii nu mai putea sta nici culcată, nici în picioare. 

- Într-adevăr, spuse el, aşa a fost. lartă-mă, dar eu nu credeam în lucruri de astea, 
fiind raţionalist. Însă acum că mi-ai spus ce mi-ai spus, mă tot minunez de Harul 
cel dumnezeiesc! Într-o zi au venit trei arvaniţi dintr-un sat şi aşteptau să vii la 
biserică, fiindcă voiau să te ia cu ei să le arăţi unde se găsea apa la ei în sat. Eu 
râdeam văzându-i cum au stat toată ziua, așteptând şi întrebându-l pe paracliser 
dacă ai venit. Îmi spuneam că proştii de arvaniţi aşteaptă de la un biet preot să le 
găsească apă. Acum însă, Bunicuţule, te rog şi eu să vii în satul meu, fiindcă nu 
avem apă. Poţi veni? Îți vom plăti. 


- Nu-mi trebuie bani, Thanasis, i-am zis. Dar va fi greu să vin, fiindcă trebuie să 
slujesc în biserică şi în fiecare zi mă caută lumea, aşa că nu pot lipsi. 

- Te ducem noi şi apoi te aducem imediat înapoi. 

- Nu pot, i-am Spus. 


Atunci a plecat. După trei zile vine la mine primarul satului şi îmi spune: 
- Părinte, uite ce am aflat de la Thanasis. Suntem la necaz, aşa că te rugăm să vii 
şi vei face un mare bine satului, dacă vei veni şi ne vei arăta unde se află apă. 


După ce mi-a spus acestea, i-am răspuns: 

- Da, în partea de jos a satului se află o fântână. 

- E adevărat, zise el, dar coborâm foarte mult ca să luăm apă, iar femeile se 
ostenesc foarte, cărând ulcioarele până acolo jos. 


M-au luat aşadar şi m-au dus în satul lor să le găsesc apă. Am trecut prin toate 
satele Fokidei şi am ajuns în Malandrino, în regiunea Lidoriki. Odată ajuns acolo, 
mi-au arătat întreg satul Atunci le-am spus: 

- Vedeţi casa aceea albă? Ei bine, mai sus de casă se află un fir de apă. 

-Thanasis, zise primarul, şti cum se numeşte locul acela pe care ni-l arată 
părintele? 

- Cum? întrebă nedumerit Thanasis. 

- Se numeşte „apa vuitoare ”, zise primarul. 

- De ce îi spuneţi aşa? am întrebat eu. 

- Fiindcă se zice că într-o primăvară dormea un cioban acolo şi, în timp ce 
dormea, a simţit că pe dedesubt trece un fir de apă. A simţit atât de puternic cum 
trece apa, că le spunea tuturor că în acel loc, sub pământ se află apă. De atunci 
acel loc s-a numit „la apa vuitoare”. lată, pe acolo trece apa. lar satul acesta se 
numea Braila. 


S-au bucurat cu toţii şi mai ales primarul. Atunci le-am zis iar: 

- Oameni buni, ascultaţi-mă. Nu vreau să spuneţi nimănui că aţi adus un preot să 
vă spună unde se află apă. Nu vreau să afle nimeni. Nu trebuie să afle nimeni că 
am venit să vă spun unde e apa. Pentru mine e foarte important să nu afle nimeni 
acest lucru. 


Când am ajuns în sat ne-am dus la preot acasă. Thanasis Bratsios a ieşit afară, 
unde s-a întâlnit cu un domn al cărui nume nu mi-l mai amintesc şi care era de fel 
din Patra. Era pompier în oraşul Patra, iar soţia sa era din Braila. Fiind vară, 
venise să îşi petreacă vacanţa la Braila. Aşadar l-au adus la mine pe domnul 
acela, spunându-mi: 


- EI te va duce sus, în locul despre care v-am vorbit, să ne spui de este apă. 
Aşadar m-am dus cu el acolo sus şi am marcat cu pietre locul unde se afla apa. 


La întoarcere el mergea înainte şi eu în spate. Drumul era în pantă. Cum mergea 
aşa, îmi spune: 

- Bunicuţule, Thanasis mi-a spus că te pricepi şi la boli. 

- Nu, nu mă pricep şi mai Sunt şi obosit, i-am răspuns. 


Auzind acestea a tăcut şi a luat-o înainte. Pe când mergea aşa în faţa mea, mi-am 
făcut cruce şi m-am uitat la el cu băgare de seamă. Am văzut că avusese 
tuberculoză în partea stângă a pieptului. Nu-mi mai amintesc cum îl chema, 
Stavros, Thanasis, poate lorgos. Nu-mi mai amintesc, dar cred că era unul din 
numele acestea. L-am oprit aşadar şi, bătându-l pe umărul drept, i-am spus: „, Văd 
că ai fost bolnav în partea stângă ”. A fost mulțumit de ce i-am spus, iar chipul îi 
strălucea de bucurie. 

- Și ce mai vezi? mă întrebă. 

- Ce să-ţi spun, fiule? Văd o minune, i-am spus. 

- Ce minune? mă întrebă el. 

- Ai avut tuberculoză ani de-a rândul, dar ai făcut tratament şi s-a vindecat cu 
totul. Îți pot spune că plămânul drept este mai sănătos ca stângul. 

- Cum aşa? mă întrebă iar. 

- Ei bine, în locul bolnav s-a adunat deasupra un fel de azbest şi a acoperit boala 
cu totul. 

- Într-adevăr, s-a vindecat cu totul? mă întreabă bucuros. 

- S-a vindecat, iar acum plămânul drept este mai sănătos decât celălalt. 

- Sărut mâna, Bunicuţule, că tare mă mai întrista gândul că sunt tuberculos, zise 
el. 

- Te-ai vindecat şi nici nu ţi-ai dat seama? 


Ne-am dus şi apoi ne-am întors. Se înserase. Am mers toată ziua. Nici nu şti pe ce 
drum am mers. Nici asfalt, nici nimic. Doar stânci şi gropi. Vai de mine, mă 
omorâse mersul pe drumul acela. De la zdruncinăturile maşinii toate mă dureau: 
rinichii, stomacul, intestinele. Vă daţi seama cum am mers cu maşina aceea care nu 
avea cauciucuri cu aer, ci mergea cu cărbuni. lar încasatorul cobora întruna ca să 
amestece cărbunii. În spate avea un fel de butoi, iar maşina se mişca pe baza 
gazului rezultat din cărbune şi lemne. 


Când am ajuns pe seară, ne-am îndreptat spre casa preotului din sat. Preotul nu 
era acasă, dar a venit în scurtă vreme. După ce m-a salutat mi-a spus: 


- Părinte Porfirie, Domnul te-a adus în satul nostru. Nici unul dintre săteni nu mai 
calcă în biserică! Acum slujesc singur şi Vecernia şi Utrenia şi Sfânta Liturghie. 
Sunt singur cuc. Oamenii nu vin la biserică nici măcar de sărbători! Doar când 
mai moare careva sau avem vreun parastas, atunci se adună toţi. Dar şti ce s-a 
întâmplat? Învățătorul a vorbit la cafenea despre tine. 

- Chiar aşa? l-am întrebat. 

- Da, îmi răspunse. 

- Și ce ştia învățătorul? l-am mai întrebat. 

- Ei, i-a zis Thanasis cine eşti. lar el le-a zis oamenilor: „Oameni buni, a venit aici 
un om la voi, care ziceţi că nu este Dumnezeu, un om care e aşa şi pe dincolo... 
Care i-a spus lui Thanasis ce probleme are soţia lui... şi apoi, îndată ce am ajuns 
la Malandrino, le-a spus şi le-a arătat că în locul numit „apa vuitoare ” se găseşte 
apă, fără să fi cunoscut dinainte ţinutul ”. 


Aşadar, de îndată lumea a dat năvală în piața unde se afla casa preotului. S-a 
umplut locul de oameni care făceau zarvă mare. 

- Ce facem acum, Părinte? mă întreabă preotul. 

- Spune-le că sunt obosit şi să vină în altă zi. Să plece, că nu mă simt bine. Spune- 
le că am obosit mergând cu maşina care m-a adus până aici. 


De-abia i-a putut clinti de acolo. Seara am rămas la masă la preot acasă. Preotul 
avea vreo cinci-şase copii şi m-a întrebat: 
- Cum ţi se par copiii? 


M-am uitat la copii şi l-am întrebat: 

- Asta vorbeşte? 

- Știu şi eu? Tu ce zici? Mă întrebă el. 
- Nu vorbeşte, i-am zis. 

- Bine, nu-mi mai spune nimic. 


În timp ce mâncam, părintele m-a luat deoparte şi m-a întrebat: 

- Ce vezi, părinte, legat de acest copil? 

- Copilul, i-am răspuns, este aşa din pântecele mamei sale, unde a avut de sufeerit. 
Şi i-am povestit tot istoricul bolii. 

- Am fost la toți medicii şi tot nu vorbeşte. lar medicii mi-au spus exact ce mi-a 
spus tu, că este aşa din faza embrionară. 


Apoi m-am dus la culcare. 


Dimineaţa de tot, nici nu se luminase bine de ziuă, din piaţă se auzea un murmur 
continuu, de la lumea cea multă ce se adunase. La un moment dat preotul veni la 
mine şi îmi spuse: 

- Bunicuţule, am aflat ce se întâmplă. 

- Ce? întreb. 

- A venit lumea şi din Amygdalia. 

- Ce e Amygdalia? am mai întrebat eu. 

- Este un sat aflat peste dealul de acolo. 


Am ieşit la poartă. Oamenii erau foarte emoţionaţi, iar priveliştea era minunată! 
Îndată ce m-au văzut, toți şi-au ridicat mâinile, şi-au început să strige. Atunci a 
venit şi pompierul de care am spus mai Sus. Kostas se numea, acum îmi amintesc. 
Odată ajuns, mi-a spus: 

- Părinte, vino cu noi să vedem ce-om găsi. 


Am pornit aşadar şi-am luat-o pe un drum ce cobora. Soția sa era împreună cu el. 
La un moment dat el îmi spuse: 

- Părinte, spune-i ceva. 

- Sunt obosit, nu pot să-i spun nimic, i-am răspuns eu. 


Apoi nu mi-au mai vorbit. Eu însă m-am uitat la soţia lui şi am cercetat-o fără ca 
ei să ştie. Tot mergând, am dat peste un loc unde oamenii culegeau struguri. 
Atunci Kyr-Kostas zice: 

- Mă duc să iau nişte struguri. 

- Du-te, i-am Spus. 


După ce a plecat, i-am spus soției sale: 

- Vino să-ţi vorbesc. Știu că eşti foarte necăjită, din pricină că ai o fobie. Nu te 
gândeşti decât la lucruri rele. Şi, mai ales, eşti obsedată de gândul că îți va lua foc 
casa. 

- Aşa e, îmi răspunse ea. Acesta e gândul ce mă tot chinuie. Uneori plec de acasă, 
iar la întoarcere mă uit de departe să văd dacă nu cumva iese fum. 


Nu mai lungesc vorba. Am sfătuit-o ce să facă şi i-am explicat cum stau lucrurile. 
Când a venit Kostas, soţia sa îi spuse: 
- Kostas, părintele mi-a spus totul. Minunat lucru! 


Inţelegeţi ce simțea. Apoi ne-am văzut de drum, continuând să coborâm. Indată ce 
am ajuns la Hania, am zărit două-trei case. De departe am văzut că era adunată 
multă lume, întocmai cum fusese la Braila. Aşadar, l-am întrebat pe Kostas: 


- Cine sunt oamenii aceştia? 

- Părinte, aceşti oameni s-au adunat din mai multe sate în care, în timpul nopții, S- 
a aflat că vei trece pe aici. Aşa că s-au adunat să te vadă. 

- Vai de mine! am spus. 


Îndată ce am ajuns jos au sărit toţi pe mine. Unul îmi spuse că vrea să se 
spovedească. Atunci m-am gândit că poate era nimerit să mergem puţin mai încolo 
la o moară ca să îi spovedesc pe rând. Apoi m-am răzgândit şi le-am spus că nu 
pot să îi spovedesc atunci şi că voi veni altă dată. În timp ce stăteam acolo, 
aşteptând să vină autobuzul din Lidoriki, un sătean mă apucă de rasă, vrând să 
îmi vorbească. 

- Nu pot vorbi acum cu tine, fiindcă aştept să vină autobuzul, i-am spus. 


Atunci îi spuse altuia: 
- ine-l pe Bunicuţ şi nu-l lăsa să plece. 


Apoi, apucându-mă de braţ, îmi spuse: 
- Hai, vino să-mi arăţi unde se găseşte apă, fiindcă nu am apă. 


M-am dus cu el şi i-am arătat unde se găsea apă: 
- Iată, acolo! 
- Nu pricep, zise el. Haide cu mine. 


Odată ajunşi acolo i-am spus: 
- Uite, aici e apă. 


Într-adevăr, aşa cum am aflat mai târziu, au găsit apă în acel loc, pe care l-au şi 
numit „izvorul preotului”. Poate astăzi acolo s-a ridicat vreun sat. Ar trebuie să 
întrebăm dacă există vreun izvor numit „izvorul preotului”. Cine ştie? Tot ce v-am 
povestit s-a întâmplat acum patruzeci de ani. De nu patruzeci, atunci treizeci şi 
nouă. Aţi înţeles? 


Între timp, venise autobuzul din Lidoriki şi ne-am suit cu toții. Deja toată lumea 
aflase că puteam să găsesc apă. La un moment dat, taxatorul autobuzului a început 
să mă batjocorească. Nici nu vă pot spune ce mi-a Zis tot drumul... Mă zeflemisea 
întruna, Zicându-mi: 

- Spune-ne, aici se găseşte apă? Hai, spune-ne! 


Eu, tăcut, mă rugam, aşa că nu m-am tulburat deloc. El însă nu contenea cu 
batjocura... 


- Ei, părinte, ia spune-ne ce vezi aici? 


Lumea râdea şi nu se mai oprea. De unde să ştie ce se petrecuse în sat... Râdeau 
întruna. De unde să fi ştiut că cei din sat plângeau după mine şi mă cinsteau cu 
mare evlavie? Aceştia din autobuz erau săteni din Lidoriki. Ei, şi din pricină că 
erau neştiutori, râdeau. Taxatorul stătea în spatele şoferului şi mă tot batjocorea, 
iar lumea râdea. Mă întreba dispreţuitor: 

- Ei, părinte, ce vezi acum acolo? Acolo jos se găseşte apă sau nu? Ia zi, ce vezi? 


Eu nu Ziceam nimic. Am ajuns aşadar la Sfânta Eufimia, iar autobuzul s-a oprit la 
o cafenea ca să bea oamenii apă. Eu n-am intrat în cafenea, ci m-am dus într-o 
parte. Am luat-o pe stânga, cum mergi spre Atena. Cu noi era şi o ţesătoare din 
Sfânta Eufimia, care zicea că nici acolo nu aveau apă. Cum am spus, după ce am 
coborât din autobuz, eu am luat-o într-o parte, încercând să văd dacă e apă sau 
nu. La un moment dat se apropie de mine încasatorul şi îmi spune: 

- Plecăm, părinte! După ce te uiţi? După apă? 

- Ia vino încoace, i-am zis. Vino să-ţi spun ceva. Eşti atent? 

- Da, răspunse el, sunt atent. 


Arătând spre cele de jos ale trupului său, i-am spus: 
- Acum crezi că te-ai vindecat de boala pe care o aveai acolo? 


EI s-a înroşit şi mi-a răspuns: 


- Cum ai aflat, Bunicuţule? lartă-mă pentru felul în are ţi-am vorbit mai înainte. 
Într-adevăr, ai dreptate. M-am îmbolnăvit de sifilis, iar doctorul mi-a spus că mi-a 
trecut. Tu ce crezi? 

- Nu ştiu dacă a trecut, i-am răspuns. 

- Oricum, nu mai Simt nimic, zise el. Doar că am prins frică de boală. 


Plecă apoi în fugă şi-l strigă pe şofer căruia îi spuse: 
- Omul acesta e sfânt, iar eu l-am batjocorit tot drumul. Tare sunt necăjit. Și mi-a 
spus şi de ce boală sufăr! 


Veni apoi şi şoferul la mine şi mă rugă să îi spun şi lui ceva. I-am Zis că nu pot, că 
nu se face să le spun. Apoi m-au întrebat unde locuiesc şi, după o vreme, au venit 
şi m-au vizitat. Asta e tot. Nu ştiu ce-aş mai putea spune. 


In orice caz, trebuie să vă spun că taxatorul începuse să tremure de frică, auzind ce 
îi spuneam. Cum să vă explic? Omul începe să se cutremure când îi vorbeşti despre 
bolile de care suferă, despre starea în care se află şi despre multe altele. 


Am avut parte în viaţa mea de multe asemenea întâmplări ca cele povestite mai 
înainte. Toată viaţa mi-a fost plină de astfel de întâmplări. Atât de multe au fost, că 
nici nu mi le amintesc pe toate... 


Ei, toate astea vi le-am povestit ca să Il slăvim pe Dumnezeu... ”. 


Părintele Porfirie îndrăgea familia, socotind-o una dintre cele mai însemnate forme 
ale existenţei umane. Era încredinţat că nucleul personalității umane se clădeşte — 
bine sau rău — în sânul familiei. De aceea, toată viaţa a păstorit şi a sfătuit 
nenumărate familii, cu multă dragoste. 


Era interesat îndeosebi de relaţiile personale profunde stabilite în sânul familiei, 


între cei doi soţi. Credea în rolul deosebit pe care îl avea „dialogul iubitor” între cei 
doi părinţi, în tandreţea relaţiilor şi în exprimarea sensibilităţii dintre soți. 


De asemenea acorda mare atenţie cazurilor unor copii „rătăciţi”, cum îi numea în 
chip grăitor. Era vorba despre copii cu diverse probleme psihologice, care erau 
rezultatul unei atmosfere familiale tensionate din pricina relațiilor agresive dintre 
părinţi. Vorbea despre „copii rătăciţi”, dar şi despre „părinți rătăciți”. Spunea că 
problemele copiilor apar chiar din faza de sarcină, perioadă în care mama copilului 
nu a avut grijă să trăiască liniştit, cu sufletul împăcat şi în rugăciune. Părintele 
obişnuia să spună: „Mama începe să îşi educe copilul chiar din clipa în care 
acesta se află în pântecele ei, prin trăirile sale sufleteşti (pedagogie prenatală de 
îmbunătăţire). 


In asemenea cazuri în care copiii aveau probleme de natură organică sau 
psihologică, Părintele Porfirie se străduia, cu nesfârşita dragoste ce îl caracteriza, 
să fie alături de familia respectivă. De obicei începea cu diagnoza problemelor. 


Cazul pe care îl descriu în continuare cred că ne ajută să înţelegem interesul 
părintelui şi eforturile sale pentru rezolvarea diferitelor probleme. În anul 1988 
aveam un student la Facultatea de Teologie, un băiat drăguţ, demn de afecţiune, 
pe nume lorgos R., din Mesolonghi. La un moment dat tânărul a început să-şi 
piardă echilibrul când mergea. Astfel a început să se manifeste boala de care 
suferea, o boală gravă, distrofia musculară. Este o boală evolutivă a sistemului 
muscular, de obicei de natură ereditară, ducând la distrugerea treptată a țesutului 


muscular. Boala a evoluat lent şi încet-încet, lorgos nu s-a mai putut deplasa decât 
într-un Scaun cu rotile. Mama tânărului, Irini, şi tatăl său erau cei cel duceau la 
facultate. Deodată tatăl lui lorgos s-a îmbolnăvit de cancer la creier şi, în scurt 
timp, a murit. Astfel, toate problemele familiei care, aşa cum am aflat mai apoi, 
erau destul de numeroase, au căzut pe umerii doamnei Irini. Acasă mai avea un 
copil, pe nume Nectarie, care şi el se afla într-un scaun cu rotile, suferind de 
aceeaşi boală. Cu toate acestea, când ne-am dus să îi vizităm, atmosfera ce 
domnea în casă era una de linişte şi de împăcare. Locul era tihnit, pe pereți erau 
agăţate icoane, iar cei ai casei, cu surâsul lor blând, făceau să fie şi mai simțită 
prezenţa Sfântului Duh. Într-adevăr, acei oameni erau iubiţi de Dumnezeul 


Părintele Porfirie cunoştea toată familia şi ţinea foarte mult atât la doamna Irini, 
cât şi la copii. Suferea împreună cu ei şi încerca în toate chipurile să le aline 
durerea. Noaptea, de obicei pe la orele două sau trei, adică în ceasurile de adâncă 
singurătate, când durerea apăsă sufletele oamenilor şi când Irini simţea cum îşi 
pierde răbdarea, Părintele Porfirie îi dădea telefon, pentru a o întări. Doamna 
Irini ne-a spus că în clipele de deznădejde, simțea căldura Sfântului Duh 
revărsându-se din cuvântul încurajator al părintelui. Bunicuţul cunoştea foarte 
bine situația familiei. Și, chiar când doamna Irini s-a dus prima oară la sfinţia sa, 
părintele i-a vorbit despre boala copiilor, descriindu-i cauzele bolii. După 
procedura de diagnosticare, pe care am descris-o mai sus, adică luându-i pulsul 
doamnei Irini, i-a spus: „În perioada în care ai fost însărcinată, în casă domnea o 
atmosferă tensionată. Din pricină că organismul tău era sensibil la cele tensiuni, 
embrionul era afectat”. 


Trebuie spus că doamna Irini s-a dus şi în Elveţia la doctori care erau de părere că 
era vorba despre modificări ale fătului. 


Corecta educare şi creştere a copiilor în cadrul familiei deţinea un loc însemnat în 
activitatea Părintelui Porfirie, mai ales când îşi povăţuia fiii duhovniceşti. Când 
unii părinţi îl întrebau: <<Ce să ne facem, părinte, cu copilul nostru care este 
şovăielnic şi mai are şi tot felul de fobii?>>, părintele le spunea: 

- Voi purtaţi întreaga răspundere pentru starea lui. Din pricina relaţiilor proaste 
dintre voi doi, chiar din vremea când se afla în pântecele maicii sale i-aţi provocat 
toate aceste traume psihice şi toate problemele psihologice pe care acum trebuie 
să le îndure. 


De asemenea, Părintele Porfire spunea adesea: 
„„Sfinţenia părinţilor contribuie la mântuirea copiilor. Intr-un singur fel putem 
face să nu avem probleme cu copiii noştri, şi anume prin sfinţenie! Deveniţi toţi 


sfinți şi nu veţi mai avea nici o problemă cu copiii voştri... Acest lucru îl veţi 
izbândi lesne în momentul în care va veni Harul cel dumnezeiesc. Dar cum vine 
Harul cel dumnezeiesc? Vine când ne Smerim şi ne rugăm. lar rugăciunea 
trebuie să fie simplă şi curată, căci dacă ne rugăm cu credinţă şi răbdare, nu se 
poate să nu primim răspuns”, 


Referindu-se la metodele şi mijloacele pe care părinţii ar trebui să le folosească în 
educarea propriilor copii, Părintele Porfirie, ca un pedagog înţelept ce era, spunea: 
»Nu vă purtaţi cu copiii în chip Silnic. De obicei slăbiciunile copiilor îşi au 
izvorul în comportamentul părinţilor, care îşi silesc copiii, din dragoste desigur, 
care însă este doar o simplă dragoste omenească. Când vreţi să le spuneţi ceva 
copiilor voştri, spuneţi-le prin rugăciunea pe care o faceţi. Copiii nu ascultă de 
cele pe care le aud, decât atunci când îi luminează Harul dumnezeiesc. Abia 
atunci ascultă ce vrem să le spunem. Când vreţi să-i spuneţi ceva copilului 
vostru, mai bine spuneţi-i întâi Maicii Domnului, şi ea va lucra. Iar rugăciunea 
voastră se va face suflare dătătoare de viaţă, mângâiere duhovnicească, ce îl va 
cuprinde cu îmbrăţişarea sa, atrăgându-l”, 


Cuviosul Porfirie credea în valoarea pe care o are rugăciunea în viaţa 
duhovnicească a oamenilor şi îi povăţuia pe fiii săi duhovniceşti în ce fel să se 
roage: 

- Să te rogi simplu de tot, cu smerenie, cu suflet curat fără să aştepţi răspunsul 
lui Dumnezeu, Să nu-ţi trebuiască să vezi mâna Sa sau chipul Său sau lumina 
Sa. Nimic din toate acestea. Doar să crezi că în timp ce 1 te adresezi lui 
Dumnezeu, chiar vorbeşti cu Dumnezeu. 


Toate aceste poveţe şi îndemnuri ale Părintelui Porfirie sunt în deplină concordanţă 
cu teoriile moderne ale psihopedagogiei în ce priveşte funcţia familiei ca sistem 
psihosocial. În cadrul acestui sistem, relaţiile dintre părinţi, dinamica şi 
autoreglarea sistemului familial, rolul pozitiv sau negativ al părinţilor, toate acestea 
afectează psihismul fiecărui membru al familiei. Îndeosebi influenţează universul 
afectiv al copiilor mici şi al adolescenților, a căror personalitate o marchează 
definitiv emoţional, fie cu pecetea vieţii dăruite şi a nădejdii, fie — lucru mai 
întâlnit astăzi — cu pecetea deznădejdii, a distrugerii sufleteşti şi a morţii. Astfel 
familia se transformă din celulă a vieţii într-o vatră a morţii. 


Astăzi susținătorii „terapiei familiale” consideră că pentru a vindeca o anumită 
persoană, trebuie să modificăm relaţiile şi atitudinile existente între membrii 
familiei acelei persoane, întocmai cum sfătuia şi Părintele Porfirie. Şi încă, „pentru 
a schimba lumea, trebuie să schimbăm familia” (V. Satir). 


Cuviosul Părinte Porfirie nu era doar un învăţător al Evangheliei, pedagog al 
tinerilor şi sfătuitor al familiilor luminat de Harul dumnezeiesc. Era, pe lângă 
toate acestea, o fire sensibilă, delicată şi poetică. Îl mişca frumuseţea naturii, 
iubind deopotrivă păsările şi florile. Îi plăcea să se trezească dimineţile ca să 
privească soarele răsărind din mare. Petrecea mult timp, fie iarnă, fie vară, în 
regiunea Ahladeri, lângă Paraclisul Sfântului Antonie, în Evvia. Stătea acolo 
privind marea, în rugăciune şi meditaţie. Adesea spunea: „/eşeam în zori de zi, să 
privesc Marea Egee şi să-i simt mireasma... ” La tel se plimba în zori un alt sfânt, 
Cuviosul Filotei Zervakos, în Thapsana, în insula Paros. 


Referindu-se la fire sa poetică, Părintele Porfirie obişnuia să spună: „/Iristos nu 
vrea lângă EI oameni grosolani, ci delicaţi... Sfinţii sunt poeți... Într-adevăr, 
câtă poezie este în înfăţişarea, în învăţătura şi în lucrarea Domnului nostru lisus 
Hristos, pe marea Tiberiadei!”. Şi sfătuia: „Citiţi Psaltirea, căci îndulceşte 
sufletul”. Alteori îşi povăţuia fiii duhovniceşti, spunându-le: „/ubiţi natura şi 
treziţi-vă de dimineaţă ca să-l vedeţi pe soarele-rege ivindu-se purpuriu din 
valuri”. De asemenea îi îndemna să stea pe malul mării, cugetând, rugându-se, 
ascultând glasurile tainice ale naturii, liniştindu-se. Să facă excursii, să suie pe 
munte, să privească cerul înstelat, să se bucure primăvara de frumuseţea ţarinilor, a 
florilor, a copacilor, şi iarna, de zăpadă. Părintele Porfirie era convins că acest fel 
de sensibilitate contribuie la maturizarea duhovnicească şi sufletească a omului, 
fiind începutul unei comuniuni mai profunde cu Dumnezeu şi totodată începutul 
unei doxologii închinate nesfârşitei Sale măreţii. 


Acest rodnic proces educativ pe care l-am descris mai sus, constituie o minune de 
neînțeles pentru raţiunea umană, fiind o lucrare ce a salvat şi a insuflat viață mai 
ales oamenilor tineri de pretutindeni. Părintele Porfirie vieţuia, aşa cum am mai 
spus, în spaţiul minunii. Toată lucrarea sa era o smerită afierosire lui Dumnezeu şi 
semenilor săi. Toată viaţa, ca om s-a dat cu totul lui Dumnezeu, cu desăvârşită 
smerenie, ascultare şi nesfârşită dragoste. A fost un părinte al dragostei, care „a 
chemat” Harul dumnezeiesc prin Sfânta sa vieţuire, tocmai fiindcă trăia în chip 
euharistic durerea, dând slavă lui Dumnezeu pentru neputinţele pe care le 
îndura. De aceea Domnul l-a şi învrednicit să trăiască în acest spaţiu infinit al 
minunii şi să fie părtaş la „înnoirea” sufletelor, prin suflarea dătătoare de viaţă a 
Duhului Sfânt, prin „puterea Sfântului Duh, prin care se arată celor vrednici 
Împărăţia lui Dumnezeu” <<Două omilii la Cuvioasa 
Schimbare la Faţă a Domnului...>>, Patrologia Greacă, vol.15.1). 


Incheind aici aceste scurte însemnări, am putea la rându-ne, urmând pilda 
antropologiei pedagogice a Sfântului loan Gură de Aur, să ajungem la următoarea 


concluzie: „Acesta este sufletul Cuviosului Părinte Porfirie: iubitor, ocrotitor, 
arătând mare dragoste şi părintească bunăvoință, biruind iubirea firii şi 
învingând necazurile toate, cu ajutorul Sfântului Duh şi al dumnezeiescului 
Har” (cf. WOR, Oniria ia 11 Timotei 3,1: „Și aceasta să ştii că în 
zilele din urmă, vor veni zile grele”, 3, P.G.B. 27, 620). 


V. „Între noi nu e nici o distanţă” 
(Părintele Porfirie) 


„„„pune lacrimile mele 
înaintea Ta... 
(Psalmul 55,8) 


Trebuie să-l vedem pe cel ce este sfânt, 
paşnic, blând, întristat, 

pe cel cel mâhnit ce se tânguie. 
(Sfântul loan Gură de Aur, 

Omilia la Efeseni, 17,2, P.G.B.21) 


S-a spus că astăzi, când fiinţe sfinte, contemporane nouă, precum părinţii noştri 
duhovniceşti Porfirie, Paisie, lacob, Sofronie, Epifanie au adormit în Domnul, 
părăsind această viaţă, suntem mai săraci. 


Cred că dimpotrivă, suntem mai bogaţi şi mai fericiţi, fiindcă aceşti sfinţi, eliberaţi 
de limitele trupeşti şi de dependenţa biologică, continuă a se afla printre noi, 
însoţindu-ne paşii în viaţă. Însă, aşa cum e şi firesc, noi suntem aceia care nu le 
putem simţi şi nu le putem trăi prezența duhovnicească, tocmai din pricina 
neputinței simţurilor şi a percepțţiilor noastre. 


Odată când m-am dus la Părintele Porfirie 1-am spus: „Părinte, să vă gândiţi mereu 
la noi şi să vă rugaţi pentru noi, căci avem mare nevoie. Îndeosebi să vă gândiţi la 
noi în ceasurile nopții, când se stinge zgomotul vieţii şi când încercăm să 
comunicăm cu noi înşine şi cu Dumnezeu”. Auzind acestea, părintele mi-a răspuns: 
“Între noi nu e nici o distanță. Când voi pleca din această viaţă va fi mai bine, 
fiindcă voi fi mereu alături de voi când mă veţi chema ”. 


Într-adevăr, în fiece clipă simt lângă mine prezenţa cuviosului părinte. Simt cum 
Părintele Porfirie se află lângă mine. EI continuă a fi viu, uşurându-ne de greutăţile 
de zi cu zi. Ne vorbeşte prin cuvintele şi faptele semenilor noştri, în toate clipele de 
bucurie ca şi în ceasurile grele. Ne vorbeşte prin tăcerea sa. 


„Între noi nu e nici o distanţă”! Acesta este cuvântul mângâietor pe care ni-l 
spun cetele sfinţilor contemporani nouă, celor „osteniţi şi împovăraţi”, 
oamenilor singuri, oamenilor ce suferă şi plâng, care nu au a le dărui decât 
lacrimile. 


Sfinţii trăiesc! Ei sunt lângă noi, Sunt prietenii noştri ce ne întind mâna. Vom şti 
oare să le răspundem? 


Într-o seară, în aprilie 1996, după ce am vorbit la postul de radio al Bisericii din 
Piure despre viaţa şi lucrarea Părintelui Porfirie, am primit un telefon. Era o tânără 
din Nea Smirni, care de ani buni se află imobilizată într-un scaun cu rotile, fiind 
bolnavă de scleroză în plăci. Se numea Soula şi ţinea foarte mult la Părintele 
Porfirie. Ascultase emisiunea şi fusese mişcată de faptul că spusesem: „Sfinţii 
trăiesc! Sunt printre noi, fiindu-ne mereu aproape”. Din seara aceea Soula ţine 
mereu lângă pat un scaun gol pentru sfinţii de care vorbeam şi o ceartă pe mama 
sa ori de câte ori îşi pune acolo hainele. 


Soula aşteaptă spunând: ,„, Cu siguranţă Părintele Porfirie va veni într-o seară să 
se aşeze pe acest scaun "| 


„Aceasta este puterea sfinţilor, a celor ce trăiesc şi a celor ce s-au săvârşit!” 


»Cu adevărat foarte mari sunt mângâierea şi alinarea ce le dobândesc toți 
oamenii ce aleargă la mormintele acestor sfinţi! ”. 














«Să nu te mai îndoieşti de acum înainte..» Bătrinul Porfirie 
binecuvintind. Foto: Pighi Kroustaluhi. 








În excursie la Mănăstirea Sfintului Haralambie 
din Lefka, Evvia (1984). 





In excursie la Kamena Vourla 











«Din ascultare se naşte smerenia, iar din smerenie, discernământul» 




















Părintele pune diagnostice luând pulsul. Plimbare şi îndrumare. 











Bătrânul vizita adesea mănăstirile de maici, pentru u căror propășire 
se rupu neincetat 

















«Duleeața meenlur, bucuria celor întristațb» 





Momente de meditație în prădină. 
«Câteva crengi de mi-ar da, să-mi fie ultim locaş de odihnă...» 








PR N N NN 0 NNE SN ROI SRI NN N O O 





A e NI 


Mormântul simplu de la Katsokalivia al Părintelui Porfirie. 





Gheorghios S. Kroustalakis, profesor de Pedagogie la Facultatea de Filozofie a 
Universităţii din Atena 


Traducere din limba greacă de Cristina Băcanu, Editura Bunavestire, 1999 


